
Culex carmen, quod codices Vergilii iuvenalis ludi libelli 

primum exhibent, iam diu virorum doctorum animos non solum 

propter ambiguam originem, sed etiam propter codices textum- 

qne restituendum magnopere commovit nec commovere desinet. 

Nam cum a multis veteribusque testibus ut Donato, quem ad 

Suetonium redire exploratum est, in vitis et Vergilii et Lucani, 

Servio in prolegomenis ad Aeneida, Statio in praef. silv. I et 

in silv. 117/73, Martiali VIII 56/19 et XIV 185, Nonio s. v. 

„labru8ca" Culex quoddam carmen a Vergilio compositum esse 

memoriae proditum sit, id ipsum, quod nos libris traditum 

habemus, multi recentiores ut Naekius, Teuffelius, Ribbeckius 

Maroni ascripserunt nec, quamvis graves suspiciones motae 

sint, de hac origine dubitaverunt, sed plerique a clarissimo poeta 

abiudicaverunt incertoque cuidam obtruserunt. Et quamquam 

hanc quaestionem plane ita absolvere, ut omnibus persuadeatur, 

difficile est, tamen id, quod verisimillimum esse puto, paucis 

proponere in animo habeo : Culex carmen, ut veteres testantur, 

a Vergilio conditum est, sed ad nos nescimus quo casu non 

pervenit et id, quod nunc in libris exstat, poetae suppositum 

eius nomine immerito circumfertur. Utut autem res se habet, 

carmen etiam altera illa de causa non minus dignum est quod 

pertractetur, cum haud probe traditum sit plurimisque in locis 

studium et acumen sive interpretis sive emendatoris flagitet. 

Etenim magnum opus est atque arduum verba tradita specie 

quadam verisimilitudinis in pristinam integritatem restituere, 
ut nonnunquam de hoc labore desperandum esse videatur, cum 
non solum condicione codicum, sed etiam incerta origine exi- 
guoque versuum numero difficultates mirum quantum auctae 
sint. Propterea in nullo alio fere magis quam in hoc id ela- 
borandum est, ut singula verba summa cautione adhibita ex- 
cutiamus et quantum possumus recta retineamus, falsa abicia- 
mus neve nimia acuminis fiducia poetae verba studio quodam 
corrigendi interdum depravemus; quin etiam paucis nimirum 
locis haud peccare videbimur, si carminis auctori elocutionem 
quandam condonabimus, quam si apud alium inveniremus, haud 
dubie abiudicaremus. Intricata igitur et ardua ars critica, quae, 
cum non semper firmo fundamento nitatur, de multis locis non 
satis fidenter iudicare potest, in codicibus non paucis, sed iis 
posita est, quorum omnium fere duobus exceptis ^) „8i a parvis 
vitiis singulorum propriis aut nova in recentioribus interpola- 
tione recedas, tanta est concordia, ovum ut ovo nequeat esse 
similius." Nos poetae operam navantes maxime quattuor adiu- 
vant Bembinus, Cantabrigiensis, Vossianus, Helmstadiensis, qui- 
bus si velis Parisina excerpta adicias. 

B, Vaticanus sive Bembinus no 3252 saec. IX in scriptura 
langobardica, anno 1864 a Carolo Zangemeistero accuratissime 
coUatus est, qua coUatione Ribbeckius et Baehrensius usi sunt. 

C, Cantabrigiensis no 2076 saec. X — XI ^) „membranaceus 
litteris admodum perspicuis non continua scriptione, sed accu- 
ratissime plerumque divisis verbis singulis nisi quod voculae 
quaedam, praepositiones maxime et particulae vicinis vocabulis 
adiunctae sunt." Hos duos codices ex uno archetypo fluxisse 
vel obiter intuenti utriusque vitia apparet, quod semper fere 
levissimis mendis exceptis, quae scribae errore commissa esse 
videntur, inter se conspirant. Nec multum * 

Parisina excerpta, quae saec. XII — XIII tribuuntur, ab 



*) poetae latini minores edd. Baehrensius vol. II praef. p. 13. 
*) appendix Vergiliana edd. Ribbeckius praef. p. 35. 



iis recedunt^ si nonnullos locos neglexeris. Quae quamquain 
ad carminis textum constituendum non multum auctoritatis 
habent, cum singula utpote ad certum consilium congesta, si 
librario videretur, mutata et conformata esse natura et inceptum, 
cui inserviunt, luculentissime demonstrent, tamen uno et altero 
loco ad eorum scripturas utiliter recurremus. 

Aliter res se habet in codice 

V, Vossiano no 81 saec. XV, qui compendiis plurimis 
scriptus saepissime a ceteris libris discrepat et nonnunquam 
alium fere textum praebere videtur. Eandem naturam codex 

H, Helmstadiensis no 332, nunc Guelferbytanus saec. XV 

prae se fert, qui cum Vossiano tam arto vinculo necessitudinis 

coniunctus est, ut, etsi non omnibus eius differentiis insignis 

est, tamen magis cum hoc libro quam cum Bembino et Canta- 

brigiensi consentiat. Restant igitur dumtaxat tres codices 

artem criticam exercenti Bembinus, Cantabrigiensis, Vossianus, 

quorum illos unam, hunc alteram familiam repraesentare fuerunt 

qui censerent, sed non multis persuaderent. Quorum sententiae 

cum toto coelo ut aiunt distent, operae pretium esse videtur 

ad hanc controversiam, quoad fieri potest, defligendam aggredi, 

quae, cum inde simul iudicium pendeat, illisne an huic maior 

fides habenda sit, gravissima est et ad Culicis verba restituenda 

maximi ponderis. Nam si quaestio utrum revera duo genera 

codicum exstent necne absoluta erit, etiam altera, utri palma 

danda sit, haud difficile dirimetur idque efficiet, ut omnes, qui 

in hoc carmine operam ponent, non iam inter hos sive illos 

libros eligendos fluctuentur pedemque confidenter explorato 

artis criticae quasi solo ac fundamento figere possint. Unde 

apparet controversiam dignam esse, quae accuratius tractetur. 

Sententiae autem prorsus inter se discedentes, quas viri docti 

protulerunt, paucis ut exponantur, duae hae sunt: altera in eo 

posita est, quod omnes codices ex uno archetypo fluxisse pro- 

miscueque scripturas et bonas et pravas praebere i. e. alios 

aliis locis adhibendos neque unum praeferendum esse putant. 

Etenim quae ratio inter singulos intercederet distincte et clare 

critici non exposuerunt^ plerique YoBsiano magnam auctoritatem 
ac fidem habuerunt^ cum onmes quotquot habemus Culicis 
libros foede interpolatos esse censerent : sic Heynius^ Wagnerus, 
SilligiuS; quo vinculo inter se coniuncti sint, non curaverunt et 
illi Kbro tantain vim tribuerunt, ut scripturas eius sive in 
textum reciperent sive iis solis adiuti verba tradita emendarent. 
Ribbeckius contra via ac ratione ingressus hoc iudicium multo 
magis restrinxit, cum quid sentiret his verbis proponeret ^) „unde 
(sc. ex archetypo) cum nostra exemplaria omnia varias per vices 
descripta sint, et vario modo hic modo illic consensu varia 
vides coniungi nec uUum fere aut vitiis suis peculiaribus aut 
virtutibus quibusdam carere. Sed pauUo saepius quam cum 
aliis inter se congruunt ab altera parte B C . . . , ab altera H V, 
qui ipsi quoque paullo magis quam illi interpolationibus vel 
pravis coniecturis inquinati sunt, quamquam neque illorum ullus 
immunis huius labis est nec horum ope ad corrigendum textum 

careri potest" , ®) atque eiusdem Vossiani virtus praeter 

V. 5, 193, 210, 236, 249, 265, 340, 343, 399 maxime v. 332 
eminet ......" Hauptius Bembinum et Cantabrigiensem utpote 

optimos fontes et integerrimos secutus textum constituisse Vossia- 
numque saepissime reiecisse videtur. Ab his viris doctis prorsus 
alienam sententiam I. Schradero auctore protulit Ae. Baehren- 
sius, qui de ratione, quae inter singulos libros intercederet, haec 
fere excogitavit: „*)ex archetypo, quod primis medii aevi sae- 
culis factum est, duo apographa iam antiquitus manaverant, 
quorum ad alterum fideliter expressum VossianuS; ad alterum 
ab homine quodam tam negligenter, ut plurima menda asper- 
gerentur, descriptum ceteri omnes referuntur, sed ita ut huic 
apographo corrupto alter huius aevi homo curas applicasse cri- 
ticas non coUato exemplari, quod iamiam evanuit, atque suis 
innisus viribus foedius interpolasse putandus sit. Duplici hoc 
vitio et depravatione ingenti et crassa interpolatione laborant 
codices plurimi, qui a correcto illo apographo per varios gradus 



1. 1. p. 40. «) p. 41. ») p. 9. 

ducunt origines ; sequitur, ut — id quod nostra maxime interest 
— Bembinus et Cantabrigiensis depravati et interpolati sint." 
Stemma, ut addatur, hoc esse putat: 

archetypon 



apographum a 



apographum b 



X per varios gradus 




Quod cum ita sit, Baehrensius viris doctis adversatus 
dupKcem virtutem Vossiano tribuit, et quod ad apographum 
fidelissime ex vetustissimo exemplari transcriptum recurrit, et 
quod cum accurate expressus sit maximam fidem praebet, quia 
„^)hon caret quidem vitiis librarii oscitantia commissis, sed 

nihil hic de suo mutavit interpolavitque " qua de causa „in 

Culice (et Copa) praestantiae tam singularis omnesque quos 
possidemus codices superantis est, ut haec opuscula non possint 
non sumpta esse ex egregio quodam reverendaeque aetatis 
libro .... ego ita per omnia bonum fidelemque hunc librum 
cognovi, ut in carminibus supradictis pro primario recensionis 
fundamento habere non dubitaverim." 

lam vero quod Vossianus vetustissimum exemplar multis 
locis utpote in carmine diligenter lectitato mendosum fidelissime 
reddit, id quo iure statuerit paucis examinare licet, nam ad id 
iam sufficit Vossianum cum Bembino et Cantabrigiensi conferre, 
quod si fecerimus inveniemus ab illo carmen valde inaccurate 
traditum esse, quoniam 

I I ■■ »p ^» ■■■■■■ ■■ »■ 

^) Baehrensius 1. 1. p. 8 — 9. 

1) toti versus omissi sunt ut 217, 319, 403, 412 — 414, qui 
si abessent iure desiderarentur. 

2) nonnulla verba abiecta ut 16 hinc 293 crudelis, quas 
voces in hoc semel, in ceteris codicibus bis scriptas legi- 
mus, 116 et satyriades chorosque = et satyri dryadesque 
choros, 313 in, 319 et, 333 Tartara, 402 decus, 405 
que omissa. 

3) Vossianus praebet nonnunquam cum versus ipsos tum vero 
verba inter se transposita, quae maxima ex parte tolerari 
non possunt ut v. 35 carmina currere = currere carmina, 
46 summa iuga = iuga summa, 99 et 98 ordine inverso, 
151 voces referunt = referunt voces, 233 tristes circa = 
circa tristes, 283 etiam biiuges = biiuges etiam, 357 
omnis in aequoreo fluitat iam naufraga fluctu = fluctuat 
omnis in (a) equoreo naufragia luctu. 388 vires sibi = sibi 
vires. Semel repetitur versus, qui pauUo ante iam exara- 
tus est V. 396. 

His peccatis, ut plane condicio Vossiani intelligatur, subi- 
ciantur, quae meri librarii errores esse videntur, sunt fere haec. 

V BC 

V. 12 actor auctor 

V. 13 retinent recinente 

ut c et t litteras saepissime inter se permutatas esse videmus 
cf. 42, 92, 193, 214, 267, 271, 344, 367 

16 patule patula 



e pro a littera etiam in v. 


73 




29 hec 




nec 


48 addunt 




abdunt 


63 finitor 




si nitor 


69 prostrernit 




prostemit 


71 dubiis 




dulcis 


75 volat 




velat 


76 sicut 




sunt 

78 mariantia 
85 hostilibus 
90 huic 
95 quarei 

101 iniectus 

105 ithari 

128 mutayerit 

129 ac 
151 nautia 
153 tremunt 
156 ventis 

167 montibus 

168 arte 

174 igens 

175 grecis 
202 crebo eis 
205 date 

247 trastis 

248 bimen 

252 quare 

253 epos 
258 nomina 
269 pene 
273 mestu 
276 iudicat 
278 omnes 
294 nosset 
301 ha 
303 feritare 
310 paratas 
313 hora 
320 redditus 
324 Hector 
327 hinc 



BC 

manantia 

hostibus 

huc 

quarum 

inevectus 

ithaci 

mutaverat 

hac 

nantia 

fremunt 

venti 

motibus 

aurae 

ingens 

gregis 

ereboeis 

dare 

tristis 

hymen 

quarum 

epops 

numina (= flumina) 

poenaque 

maestus 

vindicat 

amnes 

nossent 

hac 

feritate 

paratos 

ora 

reditus 

Heotora — Haectora 

huic 

V BC 

332 taribdis charybdis 

341 divos dives 

358 parides pariles 

360 coma decus roma decus 

372 ergo ego 

378 axis adsis 

389 temen infestum pugnas tamen infestum pugnans 

397 lapidum lapide 

408 illic iUinc 

Hunc mendorum numerum si quis inspexerit, nescio an 
sibi persuasurus sit aut apographum vetustissimi exemplaris aut 
Vossianum ipsum neglegenter descriptum ob idque, etiamsi ex 
antiquo fonte fluxerit, tamen singulas eius scripturas semr 
per perpendendas esse. Hanc igitur in sententiam Baehrensi 
iudicium restringatur necesse est, ut Vossianum non carere, sed 
abundare vitiis librarii neque hac quidem in ratione ceteris 
manuscriptis praeferendum esse dicamus. Attamen si ita ab 
eius opinione deflectimus, alteram virtutem, quam vir doctus 
statuit, non denegamus, cum ille liber, ut multis mendis labo- 
rat, ita facile fieri possit, ut praestantiores quam ceteri scrip- 
turas praebeat. Quare si de codicibus recte quaestionem insti- 
tuere studemus, maxime id nobis agendum est, ut eas lectiones 
Vossiani, quae a Bembino et Cantabrigiensi discrepant, excu- 
tiamus et quid boni quidve mali insit enucleemus, unde prae- 
stantia aut borum librorum aut illius eluceat. Errores vero si 
omnes complectimur, innumerabiles fere sunt neque etiamsi, ut 
supra fecimus, eos, qui scribae incuria commissi sunt, discre- 
vimus ab iis, qui aliquem sensum efficiunt, pauci restant. Horum 
sunt duo genera statuenda et eorum, qui propter connexum 
rerum non tolerantur, et eorum, qui explanationem quandam 
praebent et a Baehrensio partim in editionem recepti sunt: 
illorum numero tribuendi sunt v. 12 vestri = nostri, 18 ne- 
moris = laticis, 42 lenibus = igneus, 47 flores = colles, 

77 secum = fecunda, 170 corpus = pectus, 189 spem excessit 
sensim = spiritus excessit sensus (= sensim), 202 piget aurato 
= piger aurata, 270 illum = ulli, 280 radiis = viridis, 302 
manibus = navibus, 402 et sua pagina dicit = hic rododaphne. 
Errat autem si quis putat ex his lectionibus, quamvis mirae 
sint, aliquid coUigi posse, nam qui inspicere vult, etiam in 
vetustioribus codicibus nonnullas eiusdem generis inveniet. Es 
contra scripturis, quae, cum aliquem sensum efficiant, tanti 
momenti esse videntur, ut obiter tangi non debeant, maxime 
animus attendendus est, cum, si nobis contingat, ut earum sive 
originem sive rationem ostendamus, fieri possit, ut de Vossiani 
condicione certum iudicium faciamus quaestionemque ad finem 
deducamus. Quod ut efficiamus, nunc singulas lectiones am- 
biguas examinemus. Initium facere libet a vs. 131 — 134, qui 
a Bembino et Cantabrigiensi ita 

posterius cui Demophoon aetema reliquit 
perfidiam lamentandi mala perfida multis 
perfide Demophoon et nunc defende pueUis-puellam B mg 
a Vossiano hunc in modum exhibentur 

posterius qui Demophoon aeterna reliquit 
perfidiam lamentandi mala perfide multis 
perfide Demophoon i nunc defende puellas. 

Poeta lucum Dianae sacrum, in quem pastor greges com- 
pulit, describit: enumerat arbores ut platanos, lotum, populos 
vel ahios, in quas Heliades, Phaethontis sorores, conversae sunt, 
ut inde a vs. 131 amygdalum, cuius formam Phyllis Demopho- 
ontis perfidiam lamentata induit, annectat. Haud facile versus 
intelliguntur ab omnibusque, qui in iis interpretandis explican- 
disque operam posuerunt, valde vexati sunt: modo in hac modo 
in illa voce editores haeserunt neque ullam integram reliquerunt, 
ut scriptura, quam quidem novissimi eflfecerunt, prorsus a libris 
recedat. Concedendum est versus ut dispiciantur medelam 
flagitare, sed an viri docti in iis emendandis longius progressi 
sint, ambiguum est. Id autem pro certo exploratoque ponere 

licet, summo iure omnes in voce defende offendisse; cum in 
Terfais 

perfide Demophoon et nunc defende puellis 
particula et, quam praeter Vossianum ceteri libri exhibent, 
aperte ostendat ad prius membrum (perfide Demophoon) alterum 
quoddam annecti oportere, quod et linguae rationis et sententiae 
arto vinculo coniunctum sit, i. e. quamcunque imperativi for- 
mam, quippe quae per et adiungi nequeat, abhorrere et casui 
perfide convenientem requiri. Qua ratiocinatione , opinor, ad- 
ductus Scaliger depravatam voceni defende recte correxit in 
deflende satisfecitque connexui rerum hac emendatione, quae certe 
est facillima; nam optimum sensum praebet nec, quemadmodum 
genuina scriptura in traditam corrumpi potuerit, obscurum est. 
Itaque cum coniectura simplicitate se comraendet, omnes, quot- 
quot hunc locum tractaverunt, in deflende acquieverunt, unus 
tantummode Baehrensius procreatum genus dicendi aspernatus 
aliam viam ingressas, aliam versus formam amplexus est, cum 
a Vossiano profectus sic verba conformaret 

perfide Demophoon i nunc defendeque vela 
quamquam valde dubito, num quis hanc coniecturam probaturus 
sit, ac ne ^) EUisius quidem, qui ceteroquin eius iudicium laudat, 
assensus est. Sed missa faciamus haec. A Scaligeri igitur 
emendatione viri docti progressi praecipue antecedentibus verbis 

cui Demophoon aeterna reliquit 
perfidiam lamentandi mala perfida multis 
aniraos attenderunt. Fuere qui statuerent perfida muUis^ 
quippe quae ad Phyllidem spectarent, a serie rerum ac 
descriptionis magis aliena esse quam ut tolerarentur , quia 
non solum perfidiae Phyllidis mentio cum consilio poetae plane 
pugnaret, sed etiam, utcunque miseranda virginis fortuna de- 
scriberetur, omnia silentio praetermitti necesse esset, quae ad 
gloriam eius obscurandam valerent. Propterea maxime in his 
verbis haesitaverunt et, cum in enuntiato nomen virginis desi- 
derarent, pro perfida muUis scribendum esse perdita PhyUis 

*) the americ. journ. of pliil. 1882 p. 276. 



— 11 — 

Handius, provida Phyllis Silligius censuerunt. Neque ab hac 
opinione Hauptius recessit, qui illor^m vestigia premens scriptu- 
ras et Silligii provida Phyllis et Bothii wafe pro mala recepit, 
ut hanc versus conformationem efficeret 

cui Demophon aeterna reliquit 

perfidia lamenta doli, male provida Phyllis. 
Prorsus aliter de hoc loco Baehrensius iudicavit nec tamen 
in codicibus substitit, immo verba ita mutavit 

cui Demophoon aetema reliquit 

perfidiam lamentanti mala (perfide multum 

perfide Demophoon i nunc defendeque vela!) 
Sic fere viri docti hos versus temptaverunt. At qui non 
verba tantum, sed naturam quoque librorum et poetae genus 
dicendi inspexerit, dubitabit, quam recte verba mutaverint et 
alterius versus ne unum quidem integrum reliquerint. Nam 
vel primo obtutu apparet hanc emendandi rationem nihil certi 
in se habere nec per se admodum probabile esse, immo ad car- 
men depravandum spectare et poetae peculiari sermoni tenebras 
offundere. Qua de incerta via ut decedamus fundamentumque 
stabile disputationis iaciamus, a codicibus solis progrediamur 
oportet. Verba 

posterius cui Demophoon aetema reliquit 

perfidiam lamentandi mala . . . 
plenum enuntiatum efficiunt: continetur primarium membrum 
verbo posterius et ea voce, quae necessario ex 

posterius cui Demophoon . . . reliquit 
suppletur, i. e. est, ut accipiamns posterius est ea sc. virgo, 
cui...y quae stmctura addubitari non potest, nam subsequi- 
tur enuntiatum relativum cui D , , . reliquit , ut nuUa am- 
biguitas huic conformationi revera subsit. Concedendum est 
vero non venustam esse talem dictionem, sed, utcunque est, 
eam, quae non modo toleretur, vemm etiam sola libris com- 
mendata fundamento quasi ac solo nitatur. Etenim nisi 
fallor rectius mdem et inconditum sermonem praecipue huic 
poetae obtrudimus quam vagantes longius quam licet a libris 

recedimus. lam quod cui Demophoon aeterna reliquit per- 
fidiam hxmentandi mala recte se habent, id plerosque latuisse 
yalde mirum est. His verbis Phyllis et causa, cur mutata sit, 
adumbrantur, poeta solis aeterna mala non contentus, ne quis 
haereat, quae tandem sint mala, addit perfidiam lamentandi, quae 
yerba cum communi dicendi consuetudine non conspirant, sed 
ita usurpata esse putayerim, ut a poeta non abhorreant. Cuius 
dictio etsi yituperatione non caret, tamen multo minus casti- 
ganda est quam conatus multorum yirorum doctorum, qui ele- 
gantiam magis aut perspicuitatem quam yeritatem captantes 
antiquis poetis saepissime nocent. Veras autem difficultates 
praebent sequentia yerba 

perfida — perfide (V) multis 
perfide Demophoon et nunc defende puellis. 

Ut iam supra exposuimus, defende in deflende corrigen- 
dum esse nemo non consentit, cum optime componantur per- 
fide Demophoon et nunc defiende puellis. Sed restant duae 
yoces perfida muUis — perfide muUiSy quae aut cum ante- 
cedentibus aut cum sequentibus coniungenda sunt: ab illis per- 
fida m, repudiantur, cum a Phyllide aKena sint, nec locum 
habent nisi mutantur, cum his Vossiani lectio bene con- 
gruit, nam 

perfide multis, 
perfide Demophoon, et nunc deflende puellis. 

apte a poeta dicuntur neque est cur eiusdem yocis iteratio cul- 
petur, quae et a bonis poetis et ab huius carminis auctore 
ipso usurpetur, ut y. 134 — 135 

quam comitabantur fatalia carmina quercus 
quercus ante datae Cereris quam semina yitae 

y. 224 
praemia sunt pietatis ubi, pietatis honores? 

y. 252 
quarum vox Ityn edit Ityn . . . (cf. iu&a) 

T. 292 

sed tu crudelis, crudelis tu magis, Orpheu. 

V. 305 
quae Troiae videre viri videreque Graii. 

ut V. 311 Ida et vs. 337 — 338 reddidit. Porro alterum 
magnum lucrum ex hac verborum coniunctione facimus, quam, 
si sequimur, non habemus, cur inter scripturas puellis BC et 
puellas V — puellam B mg fluctuemus, immo puellis lectionem 
ad muUis relatam retinemus et omni couiectura sicut^) U. de 
Wilamowitzii puellae caremus. 

Nunc si totius loci tenorem et sententiarum progressum 
mecum reputo, verba, de quibus agitur, ita scribenda esse 
censeo. 

posterius cui Demophoon aeterna reliquit 
perfidiam lamentandi mala: perfide multis, 
perfide Demophoon, et nunc deflende puellis! 

Restat, ut perscrutemur , quid boni quidve mali ex hac 
explicatione ad tres codices redundet. Oriundum est vero a 
scriptura Vossiani 

perfide Demophoon i nunc defende puellas. 

quae aliquid lucis quaestioni de eius natura afferre videtur, cum 
ex discrepantia perfide-perfida muUis nihil coUigere liceat. Con- 
sentiunt omnes fere defende depravatam vocem in deflende corri- 
gendam cum antecedenti vocativo perfide cohaerere i. e. duo mem- 
bra perfide Demophoon et nunc deftende pueUis non discernenda, 
sed arto vinculo coniungenda esse. Id vero particula et, quae 
in plurimis libris exstat, apte nectitur, vehementer contra rum- 
pitur imperativi forma f, quam Vossianus exhibet. Unde ap- 
paret hanc esse pravam lectionem ac ne dignam quidem, quae 
pluribus eludatur, ut id modo indagandum esse videatur, quid 
ad eam efficiendam valuerit. Causa autem consensu codicum, 
qui defende praebent, dilucide indicatur: librarius, cum defende 



') quam Knaakius „analecta Alexandro-Romana" a. 1880 p. 42 in 
transcursu testatur: codd. pueUas (?) aut puellam, recepi facillimam 
Wilamowitzii emendationem „puellae^ .... 

esse formam imperativam sibi persuasisset, particulam et, quae 
in talem conformationem nou quadraret, suo quidem iure falsam 
existimavit nec modo hac ratiocinatione fretus defende non cor- 
rexit, sed et in i mutavit, ut usitatum genus dicendi secutus 
imperativum defende altero i augeret ac stabiliret. Sic origo 
discrepantiae optime, si quid sentio, explanatur. Et haec opinio 
habet aliquid firmamenti. Legimus enim in Vossiano solo, cum 
ceteri libri omnes tertium casum puellis tradant, scripturam 
jmellas, quae ad defende recte accomodata est. Sed si quis 
defende prorsus falsum et ex deftende haud dubie natum esse 
meminerit, fatebitur ne ptcellas quidem in archetypo exstare 
potuisse et a librario necessario eflfectum esse. Quae cum ita 
sint, ultro sententia se offert totum locum vexatum esse a scriba, 
quem cum in una voce (defende) errasset, ad plures errores de- 
lapsum verba suo ingenio mutasse neque ullam fidem praebere 
dicere non dubito. Quod ad comprobandum hi versus ut aptis- 
simi esse videntur sic non minus acriter nos monent, ut cavea- 
mus, ne verba, quae re diligentius circumspecta nullam aut 
parvam difficultatem praebent, vexemus et mutatione depra^ 
vemus. 

Simile genus correctionis deprehenditur in vs. 243 — 245, 
qui in Bembino et Cantabrigiensi 

qui saxum procul averso qui monte revolvit 
contempsisse dolor quem numina vincit acerbas-acerba C — 
in Vossiano sic exstant 

qui saxum procul advorso de monte revolvit 
contempsisse dolet quem numine vicit acerba. 
Culex pastorem e mortis periculo ereptum adhortatur, ut 
funus sibi paret neve ipsum propter auxilium allatum sepulcro 
carere „praedamque Charontis agi" patiatur. Enarrat per varia 
lucorum Cimmeriorum ad loca infera delatum se supplicia sin- 
gulorum sceleratorum ut Otonis immanis serpentibus vincti 
(v. 234), Ephialtae maesti devincti (v. 235 — 236), Tityi, alitis 
escae (v. 237—238), Tantali sitientis et esurientis (v. 240 — 242) 
aspicere coactum esse, quibus exemplis in describendo pergens 



— 18 - • 

annectit verba, quae ante proposui. Ut his Sisyphi labores de- 
pingi in promptu est, sic subdifficilis quaestio oritur, qui verba 
ipsa conformanda sint et quae structura poetae vindicanda esse 
videatur. Summa sententiae sine dubio in eo continetur, quod 
omnes, qui Sisyphum saxum revolventem summoque dolore cru- 
ciatum aspiciunt, eum deos contempsisse putare quasi necessi- 
tate quadam coguntur. Et quamquam hanc esse sententiam 
perspicuum est, tamen interpretatio et explicatio versuum mul- 
tas difficultates praebent. Primum enim in libris duo relativa 
qui nobis occurrunt, quae, ut exstant, intelligi non possunt, ut 
alterum falsum esse vel obiter spectanti appareat. Verba rero qui 
saxum monteadverso — nam adverso pro averso scribendum esse vix 
est quod annotem — revolvit recte se habere vel ipsa fabula docet. 
Haec enim de Sisypho in Odyss. XI 393 sqq. scripta legimus 
xal urjv Zioucpov slgeldov xQareQ' aXye^ exovxa 
kdav ^(naCpvTa TteXojQiov dfiq^oxiQjjaiv, 
ijjoi o fihv aKrjQmTOfievog XBQaiv re noaivTS 
Xdav avo) diOeaxe tioti Xocpov dlV ote fiikkot 
ayiQOv VTteQ^Xhiv, tot' aTtoaTQeipaoKe HQaTaiig, 
avTig eTteiTa Tcedovde xvXivdeTO Xdag dvacdrjg, 
Neque omitto laudare et Ov. Met. IV 460 
aut petis aut urges ruiturum Sisyphe saxum. 
et poetam ignotum apud Cic. Tusc. I 5 

Sisyphus versat 
saxum nitendo sudans neque proficit hilum 
Quibus cum locis conferamus Hyg. fab. 60: „Sisyphus, qui 
nunc dicitur propter impietatem adversus montem ad inferos 
saxum cervicibus volvere, quod, cum ad summum verticem per- 
duxerit, rursum deorsum postea revolvatur." His auctoribus verba 
poetae Culicis plane congruunt; fingendus igitur est in infimo 
monte stans et saxum, quod simulatque evolutum est statim rela- 
bitur, omni virium contentione in summum montem vel, ut ait 
poeta, monte adverso (= adversus montem Hyg.) revolvens, nam 
optat supremo coUocare Sisyphus 
in monte saxum (Hor. epod. 17/68). 



— 16 — 

Huius T€iro explanationis ansam praebent verba qui saxum 
monte adverso revolvit, ut ex iis tanquam fundamento ad cetera 
progrediendum sit. Jam sequentia respicienda sunt 

contempsisse dolor quem numina vincit acerbas-acerba C— 
quae, si levi mutatione acerbas in acerbus correximus, optimum 
efficiunt sensum nec minus apte ad antecedentia se applicant. 
Nam vox vincendi saepe habet vim evincendi, docendi; multa 
exempla praesto sunt, quibus hic usus comprobatur, afifero haec : 
Gic. pro Cluentio 23: unum quidem certe nemo erit tam ini- 
micus Cluentio qui mihi non concedat, si constet corruptum 
illud esse iudicium, aut ab Habito aut ab Oppianico esse cor- 

ruptum, si doceo non ab Habito, mnco ab Oppianico 

ibidem^^: vince deinde bonum virum fuisse Oppianicum 
HoT. sat. I 3/115 

nec vincet ratia hoe, tantundem ut peccet idemque 

qui 

idem sat. II 3/225 

vincet enim stultos ratio insanire nepotes. 
Itaque si vincendi vocem in hanc vim accipimus, verba id 
significant: qui monte adverso saxum revolvit, eum (quem) de- 
orum numina contempsisse dolor acerbus vincit i. e. evincit, 
docet 8C. eos, qui laborantem aspiciunt. Adhuc sententia plena 
et absoluta esse videtur, restat alterum illud qui relativum, 
quod iam Scaliger praeclaro remedio sanavit, cum pro qui scri- 
beret quid. Quod si in usum nostrum contulerimus , habe- 
bimus hanc enuntiati conformationem 

quid? saxum procul adverso qui monte revolvit, 

contempsisse dolor quem numina vincit acerbus? 
Figura quid? quod .... vel ut hoc loco quidy qui . . . 
semper est signum progrediendi optimeque Hauptius ^) nos 
non habere, cur in hac elocutione haereamus, dicit. Atque 
ut illum in modum verba exhibenda esse contendo, sic quae- 
ritur, quid pretii ac virtutis sive Bembini et Cantabrigiensis 
sive Vossiani ex diflferentia eorum scripturae statui liceat. Si 

') opusc. m p. 71. 

quis verba yetustiorum codicum leyiter mutata cum lectione 
recentioris comparaverit , facile illa genuina, hanc correctione 
scribae effectam esse concedet summumque coniecturae vesti- 
gium in praepositione illa de agnoscet, quae cum saocum adverso 
de monte revolvere inter se repugnent et adversentur, sententiae 
contraria totum tenorem corrumpit: i. e. in Vossiano eodem 
loco corruptela latet, quo ceteri libri omnes relativum qui 
tradunt, quod, nisi prius in quid mutatur, obiter intuenti pra- 
vum videri debet. Hinc revera pendet tota praepositionis ex- 
plicatio, quae aperte, quemadmodum librarius in illam structu- 
ram devenire potuerit, ostendit. Etenim duplicis relativi, quod 
paullulum meditantem offendat necesse est, naturam cum non 
perspexerit, verba, quae falsa esse duxit, ita emendadse putan- 
dus est, ut alterum quiy quod nos in quid restituimus, in inte- 
gro relinqueret, alterum in praepositionem de corrumperet. Si- 
militer etiam insequentem scripturam dolet nihil aliud nisi inter- 
polationem esse non denegabimus, quam, ut rectam et absolu- 
tam sententiam procrearet, librarium adhibuisse verisimile est. 
Itaque cum etiam hoc exemplo fides Vossiani lectionum im- 
minuatur, nedum augeatur, ego plane non video, cur has duas 
discrepantias de et dolet nec per se admodum probabiles neque 
ullo alio testimonio comprobatas in numerum interpolationum 
repellere cunctemur. 

Sed priusquam huius loci tractandi finem faciam, tempe- 
rare mihi non possum, quin in eam scripturam, quam Baehren- 
sius Vossianum secutus proposuit, inquiram; sic enim coniecit 
qui saxum procul advorso dein monte revolvit, 
contempsisse dolet quo numine vicit acerba. 

Auctoritate illius libri confisus ad praepositionem de in ad- 

verbium dein mutandam adductus cum sententiarum continua- 

tioni nocuit tum vero languorem vix tolerabilem attuKt, nain 

non solum emendatione rarum ac paene inusitatum genus di- 

cendi procreavit, quod pro communi sermone „deinde Sisyphus 

videndus est, stat . . . . , qui saxum revolvit" dein nude posuit : 

„dein Sisyphus saxum revolvit", sed etiam, id quo mihi imprimis 

2 

est dubitationi; totum enuntiatum contempsisse dolet quo numine 
vidt acerba obscuritate involvit, qua hoc carmen augexi non 
licet. Quae si recte disputata sunt^ cadit illa coniectura^ qua 
nihil ef&ciatur, ut, cum ceterorum codicum lectio levi mutatione 
adhibita bene se habeat, Baehrensii autem emendatio nullo, quod 
videam, adstipulante verba tradita magis depravet quam resti- 
tuat, in libris iure subsistamus et omne studium opera Yossiani 
Culici carmini medelam adhibeudi inane esse et ex antecedente 
et ex hoc loco recte concludamus. 

lam licet animum ad versus paullo ante positos advertere, 
dico vs. 234—236 

nam vinctus sedet immanis serpentibus Otos 
devinctum maestus procul aspiciens Ephialten 
conati quondam cum sint inscendere mundum BC 
conati quom sint quondam rescindere caelum V 
Ab omnibus codicibus Vossiano excepto scriptura inscendere 
mundum exhibetur, de cuius perversitate ambigi nequit. Duae 
viae ad verba corrigenda patent: aut Odyss. XI 313 — 316 duce 
0% Qa xal d&avaTOi dTteili^^rrp^ kv Vlvf^Tttp 
(pvXoTttda ovifiuv noXvaim^ nokdftoio. 
"Oaaav iv OvXvftTtqt gxefxaaav d^ifiev amdQ B7t* *'0ow] 
nrjXiov ei ooi(pvlkoVf iV ovQavog afificnog eirj. 
et Hyg. fab. 28 „cum essent annorum novem, in coelum ascendere 
conati sunt" scribimus inscendere coelum aut, si vocem mundum 
retinemus, rescindere mundum, quarum posterior simplicitate 
mutationis magis quam altera commendatur; utrique lectioni 
favet Apoll. bibl. I 7/41, ubi legimus: ovrot (sc. ^S2rog xai 
^EkpidkTrjg) .... TtQog d^eovg fidxfodai duvoovvro tuxI rrjv "Oaaav 
iTcl Tov "OXvftTtov ed^BOaVj sni dk -njy "Ooaav d-evzeg to nrj)uov dtd 
Tuiv OQCJV rinUXovv stg ovQavov dvafii^eadai xal n^v fikv ddXaaaav 
XdiaavTcg Tolg oQsai noiijascv sXsyov tjnsiQOv, tijv 8s yrjv ddXaaaav. 
Oeterum uon multum haerebimus, utri pahnam demus ; equidem 
Bembini et Cantabrigiensis scripturam emendatam rescindere 
mundum valde mihi arridere fateor, qua plena et apta sententia 
procreatur et difficultates, si quidem sunt, facillime toUuntur. 

Quid? an Vossiani verba, quae, quamvis haud inepta aint, 
tamen ne specie quidem verisimilitudinis probantur, ad locum 
sanandum adhibeamus? Neque enim praestantiora quam illa 
sunt, ut vel minima laude careant nobisque hac ratione vix 
persuadeant unius libri testimonio fulta ceterorum codicum 
lectioni praeferenda esse, neque, id quod maximi est momenti, 
quidquam dubitationis haeret, quin aliunde revera fluxerint. 
Quam ut plane, si cui est, tollam, affero duos locos ex Vergilii 
carminibus depromptos, ad quos Vossiani verba conformata esse 
manifestum est: Georg. I 280 

tum partu Terra nefando 

Coeumque lapetumque creat saevumque Typhum 

et coniuratos caelum rescindere fratres. 
Aen. II 682 

hic et Alcidas geminos immania vidi 

corpora, qui manibus magnum rescindere caelum 

aggressi. 
Ab hoc loco non disiungantur verba, quae proxime insequun- 
tur, quibus, etsi multo multo difficilior fit disceptatio, tamen ambi- 
guae vocia usu excutiendo vix quidquam relinquatur dubii, quin 
vetustiorum librorum lectio praestantior sit. Est versus 248 

atque alias alio densas super agmine turmas 

ubi Vossianus turbas habet. Cuidepravato, cum non interpretando, 

sed corrigendo modo opitulandum sit, lux prima affulsit, cum 

Hauptius supero pro super, quam eandem sententiamBirtius scrip- 

tura sequor haud male praebuit, emendavit fundamentumque 

tam stabile huius difficilis loci iecit, ut sensu satis adumbrato 

ac firmato non iam arti criticae incumbere cogamur, sed ad 

propositum ipsum aggredi possimus. Pendet autem de libro- 

rum aestimatione quaestio hic ex significatione vocabulorum 

turmd-turba accurate ponderanda. Quae ut statuatur, pro- 

ficiscendum esse videtur a propria vi vocis turma: Varro 1. 1. 

V 16/91 dicit „turma terima quod terdeni equites ex tribus 

tribubus Titiensium, Ramnium, Lucerum fiebant." Festus p. 363 

,,turmam equitum dictam esse Curiatius quasi terimam, quod 

2* 

terdeni . . • /' Est igitur turma idem atque agmen equitum 
maximeque hunc in modum usitata occurrit yeluti apud Cice- 
ronem in orat. pro Marc. II 7 „nihil sibi ex ista laude centurio^ 
nihil praefectus, nihil cohors, nihil turma decerpit." Sed paulla- 
tim deflexit haec notio ita, ut primum equitatus omitteretur 
ut apud Hor. III ^44. 

scimus ut impios 
Titanas immanemque turmam 
iiilmine sustulerit caduco. 
Hor. carm. saec. 37 

Roma si yestrum est opus Iliaeque 
litus Etruscum tenuere turmae, 

tum in quamlibet multitudinem acciperetur, quamquam ita ra- 
rissime dici non negamus, quippe duo tantummodo huius usus 
exempla reperiri meminimus. Accedit enim ad nostrum locum, 
cuius scriptura antiquioribus codicibus iam saeplus exspectatis 
munitur, Oyid. am. II 13/18 

saepe tibi sedit certis operata diebus 

qua tingit laurus Gallica turma tuas. 

Haec significatio etsi rara est, nihil tamen habet, quod 
mira sit aut digna yituperatione, neque yiris doctis astipulari 
queo, qui hunc yocis usum prorsus negayerunt ut*) Hauptius 
et^) Elesslingius. Qua de causa turbas, quam lectionem ex 
Vossiano depromptam Baehrensius in Oulicis textum recepit, non 
probro neque uUo yiro docto adhuc probatam esse video. Immo 
haec discrepantia interpolatori obtrudenda esse videtur, quem, 
cum insolentem turmae vim ignoraret, usitatam vocem turbae 
anteposuisse facile concedimus, dummodo ne uovissimi editoris 
sententiae de Yossiano nimis inhaereamus, sed naturae quoque 



*) opusc. II p. 164 „e8t turmae vocabulum semper militare ibi quo- 
que, ubi equitatus significatio omittitur". 

^ in editione Hor. p. 205 (a. 1884) ^turma bejeici^net . . . ouc^ toenn 
e8, toie Hor. mit SSorliebe t^ut, — bei Verg. nur aen. X310 — niti^t \>on 
9^eitergefd^n7Qbem gefe^t ift, bod^ ftetS in militdrifd^em @inne bie ©injelabteilung 
5^2im))fenber ober foQertio bie O^efamt^eit eined ^eered.'' 

et huius et ceterorum codicum aequis animis vel paullulum 
rationem habeamus. 

Multo facilius ad explanandum occurrit genus discrepantiae 
in versibus subsequentibus vs. 251 — 252. 

iam Pandionias miserandas prole puellas 

quarum vox it inedytyn quo Bistonius rex B 
vexit inedityn C 
quare vox iteratur itim V 
Procne Pandionia ipsa Ityn filium ex se et Tereo natum 
occidit patrique in epulis apposuit et cum sorore profugit se- 
cundum Hyg. fab. 45, cui Apoll. bibl. 11114/8 respondet 
(ij 3k (IlQOxvrj) dva^rjTTJaaoa mijv dd€Xq>r;v nreivei tov Ttaida *'Itw 
xal Tta^yji^cfaaa TVjQei delTtvov TtaQarldriai. TrjQevg di alado^evog 
otQTtdaag TtiXexw editoxev. at dh iv JavUtf r^g ^anudog yivofievai 
TteQtKotaXrjTtToi ^olg evxovtai d7toQveo}&^ai wxi IlQOKvr] fikv 
yiverai drjdaiv, ^ilofxrihx 6h %eXMv), Huc spectant verba poetaC; 
quae mirum quantum virorum doctorum animos usque ad Silli- 
gium vexaverunt. Qui cum in tradita scriptura it in edytyn 
Ityos nomen bis elatum latere intellexisset, versum ita restituit, 
ut omnibus persuaderet nec^ quantum video, eorum qui postea 
carmen ediderunt quisquam de hac emendatione recederet. 
Proposuit enim talem verborum conformationem 

quarum vox Ityn edit Ityn .... 
optimeque ad Sophoclis venustam elocutionem applicavit in 
Electr. V. 148 

dXl^ ifie y' d atov6ea<f OQaQev q>Q^ag] 

a "Ivw aihv *'Itvv SXoqwQeTai 

OQVig dTvtfifieva Jiog ayyelog 
quam, etsi emendationem recte stare per se non comprobant, tamen 
clarius illustrare et ei, quippe quae ultro paene se offerat, aliquan- 
tum subsidii parare quis est qui neget? Addubitari, opinor, Silligii 
coniectura nequit, sed quid Vossiani lectionem quare vox Ueratur 
Uitn esse iubemus ? Nonne correctoris manu effecta esse videtur an 
credamus poetam ita locutum esse, ut linguae rationi adversare- 
tur? Neminem fugit hoc statui non licere; quamvis enim car- 

miiiis auetbri nohnunquam rudem et inconditam dictionem vindi- 
care non dubitemus, tamen falsam et cum legibus grammatis pug- 
nantem (mx iteratur Ityn pro vox iterat Ityn) eum in se admisisse non 
est cur sumamus. Immo quarevoxiteratur Ityn librarium efFecissesi 
contenderimus, minime a vero aberrabimus exemplisque, quibusVos- 
siani fideln labefactare studuimus, aptum et luculentum addemus. 
Porro subiciantur vs. 301—302 

assidet hac iuvenis sociat de gloria sortis 
alter in excissum referens a navibus ignis 
Argolicis Phrygios torva feritate repulsos 
ut Bembinus et Cantabrigiensis tradunt, cum Vossianus prae- 
beat hunc in modum 

assidet ha iuvenis societate gloria sortis 

alter iri excelsum referens a navibus igens 

Argolicis Phrygios torva feritate refusa. 

His versibus Aiacem, quem Culex in Elysio sedentem 

videt, a poeta depingi verba referens a navibus ignis cum se- 

quentibus carminis vs. 320 . . . et cum Hiadis libro XIII (^ f^dxri 

€v vavalv) collata demonstrant. Ad quem omnia haud dubie 

refererida sunt , sed quid expresse sibi velint , non tam facile 

explicatur quam in universum adumbratur, cum foedis mendis 

referta haud parvas difficultates interpreti afferant. Sic vel 

primo obtutu alter falso exaratum esse apparet; nam si quae- 

rimus, quo tandem alter spectet, non prius quam in vs. 323 

Achillem, alterum Aeaciden, commemorari videmus, ut poetam 

nisi magna cum sententiae obscuritate ita loqui non potuisse 

manifestum sit. Quare ut vix quidquam dubii haeret, quin 

haec vox prave tradita sit, sic Bembi coniecturam acer nuUo 

novissimis quidem temporibus repugnante amplecti non veremur. 

Neque vero, ut eam funditus stabiliamus, poetae verba sub- 

sequentia repudiamus, quibus Aiacem eodem nomine designat 

cum vs. 315—317 sic loquitur 

hinc erat oppositus conto Telamonius heros 
bbiectoque dabat clipeo certamina, et illinc 
■ Hector erat, Troiae summum decus, acer uterque. 

Hoc mendum, ut dixi, iam Bembo auctore sublatum est, 
alterum autem usque ad nostram memoriam propagatum viget 
nec, quamvis idem vir doctus viam monstraverit , editores ita 
vexare, ut in diversas partes discedant, desinit. Bembinus 
enim in excissum, Cantabrigiensis in excisum, Yossianus in eoc- 
celsum exhibent, quibus ex omnibus scripturis ne unam qtiidem 
poetae reddendam esse per se intelligitur. Nam et illorum 
lectio reicienda est, quippe qua ponatur vox, quae apud Latinos 
non exstat, et huius codicis verba probari nequeunt, cum si- 
mile exemplum audax generis dicendi in excelsum pro in exceU 
sum modum non inveniatur. Nihil igitur ambigui relinquitur, 
quid de his discrepantiis iudicandum sit, immo virorum doctorum 
conatus ad locum sanandum inanes miramur, cum recta, nisi 
fallor, iam pridem emendatio a Bembo prolata sit. Quod enim 
inexcissum litterarum ductus secutus inexcussus commendavit, 
ingeniose coniecit poetaeque propriam dictionem restituisse 
videtur. Nec, quamquam haud ignoro eandem vocem nusquam 
exstare, tamen eam et linguae rationi et tenori sententiarum 
prorsus convenientem dicere dubito. Nam non solum recte 
conformata ac composita, verum etiam ad fortem ducem depin- 
gendum haud inepta est: inexcussus est is, qui excuti non po- 
test (= ohilvrjTog) multaque exempla sunt, quibus perfecti pas- 
sivi participia, si cum negativa forma in composita sunt, 
eandem vim atque adiectiva, quae in ilis exeunt, induere com- 
probatur. NonnuUa ex Horatii carminibus repetita Kiesslingius 
ad c. I 24/9 in ediflone congessit velut „immensus, inruptus, 
indomitus, invisus, intaminatus, inultus, inretortus'', addo ex 
copia eorum, quibus Latini usi sunt, haec : illaudatus, immotus 
(mens, fatum) implacatus, inaccessus (lucus — et translate: 
Pindarus, quem Flaccus imitationi inaccessum fatetur: Macr. 
sat. V 17/7) incitus (de calce usurpatum, cf. ad incitas redi- 
gere), inconcussus (iniuria), quae vox ad inexcussus proxime 
accedit, infectus (= id, quod fieri non potest), intactus, inter- 
minatus, interritus, invictus, inviolatus. — Hunc usum paucis 
tractanti mihi in mentem venit loci luvenalis satirarum, qui, 

quamvis non plane ita confonnatus sit, tamen cum illo tantum 
habet similitudinis ^ ut omitti non debeat. Est in sat. I 6, 
67—68 

ecce alius quanto porrexit murmure panem 
vix fractum, solidae iam mucida frusta farinae 
ubi poeta de cibis, qui parasitis apponuntur, «loquitur. In 
controversia sunt verba panem vix fractum, quae, etsi omni 
difficultate carent, nihilosecius ab interpretibus magnopere vexata 
sunt, nam haud pauci in iis explicandis elaboraverunt, sed alii 
aliam explanationem ita protulerunt, ut depromerent artificiosam, 
simplicem neglegerent. Quare plerique rectam sententiam in 
ambiguo reliquerunt, nedum accurate expresserint, potius ea 
ratione, quam ingressi sunt, facili loco umbras obduxerunt sen- 
sumque subesse voluerunt, qui connexum rerum aeque ac sin- 
cere inspicienti non posse videtur. Unus tantummodo Ruper- 
tius^) eam viam secutus est, qua quid verba necessario signi- 
ficarent enucleavit. Sic enim dicit „vix fractus: quem vix 
frangit et frangere, nedum secare potuit ob duritiem''. 

' ' Utque luvenaKs sic Culicis loco haec participii vis bene 
accipitur, ut, si non vanas umbras et imagines captare, sed 
verum ipsum excutere studemus, recte vocis inexcmsus senten- 
tiam is, qui excuti non potest teneamus atque ita non solum 
depravatae codicum scripturae, verum etiam toti tenori sub- 
veniamus. Attamen versus, quos tractamus, pluribus mendis 
inquinati sunt, restant duo alia alterumque gravissimum, quod 
quantum sit ex copia coniecturarum intelligitur , dico verba, 
quae Bembinus et Cantabrigiensis sic exhibent sociat de gloria 
sortis, Vossianus societate gloria sortis, Helmstadiensis sociat quem 
gloria fortis. Editores veteres scripserunt sociatae gloria sortis 
et Hauptio Ribbeckioque satisfecerunt ; coniecerunt vero Bar- 
thius sociat qmm gloria sorti, cui Baehrensius astipulatur, Hertz- 
bergius sociat qms gloria . . . Sententia autem, unde proficiscen- 
dum est, verbis haec subesse videtur: Aiax, qui in heroum 



in edit. luven. eat. 1820 vol. 11 p. 222. 

manu versatur (v. 296), in eorum numero ita assidet, ut haud 
ultimum locum obtineat, vel potius, ut ceteris omnibus tanquam 
gloriae sit. Id nimirum omnes coniciendo efficere studuerunt, 
sed nihil emolumenti nacti sunt, nam si lectionem antiquiorum 
librorum sociat de ghria sortis contemplamur, facile quid veri 
in ea lateat perspicimus i. e. scripturam editorum veterum 
rectam esse nobis persuademus, quae eum sensum, quem desi- 
deramus, „assidet iis, qui eadem sorte in sede piorum (v. 295) 
sociati versantur, tanquam honorem vel gloriam . parans" bene 
praebet. Yossiani contra lectio, quippe quae metro repudietur, 
nihil praestantiae in se habet ac ne divinari quidem licet ipsam 
ex genuina natam esse, sed ut putemus commovet librario eam 
deberi, qui vel socordia sodetaie exaravit vel, id quod 
maiorem, opinor, fidem habet, traditas litteras, quas non in- 
telligeret, suis innisus viribus facili negotio mutavit. Quarta 
denique non tam difficultas quam differentia inter vetustiores et 
recentiorem librum in extremo versu exstat, ubi illi referens a 
navibus igms Phrygios torva feritate repulsoSy hic referens..,. 
feritate refvm tradit. Utrum vero repulsos an refusa scribamus, 
quaestio, etsi ad connexum rerum non multum attinet, tamen 
ad aestimationem librorum est argumentum non despiciendum. 
Nam ut hanc controversiam ad certum finem deducamus, 
quid esse potest exoptatius quam ut multis locis id diiudicare 
liceat, vetustiorumne codicum an recentioris lectio praeferenda 
sit? Nunc vero pro certo habemus refundendi vocem nusquam 
in vim reiciendi, iinpetum repellendi acceptam inveniri; aut 
propria significatione aut pro reddere aut maxime, si passivum 
ponitur, pro protendere, proicere usurpatam legimus. Quae cum 
ita sint, non potest credi poetam hoc loco vocabulo refusa usum 
esse; sed fiugamus nihilosecius subesse verbo refundendi eum 
sensum, quem Vossiani scriptura flagitat: nonne refusa in te- 
norem sententiarum multo minus quam repulsos quadrare vide- 
tur? an putamus ad laudem ac fortitudinem Aiacis exaggeran- 
dam torva feritate refusa^ quae verba non tam ad unum aliquem 
spectant quam universe dicta quasi vagantur, magis consilio 

poetae convenire quam ignes Phrygios torva feritate sc. Aiacis 
repulsos? Mihi quidem, utra genuina sit scriptura, totus locus 
tam aperte ostendere videtur, ut non multis opus esse existimem, 
ac ne ab uUo quidem adhuc temptatus est, nisi forte de EUisii ^ 
coniectura cogitamus, qui mire sic verba mutavit: 
assidet huic iuvenis sociat quem gloria sorti 
acer inaccessum, referens a navibus ignis 
Argolicis Phrygios turba trepidante repulsos 
Nihil de necessitate emendationis addo, id modo commemoro 
eum verbis Iliadis seductum esse, quae sunt in libro XVI v. 294 
rifjiidarig d^aga vfjvg Xl7t€T^ avrodi: rol d^iq)6^&6V 
Tq(x)eq ^€07teol(p 6f.id8(p 
et eiusdem libri v. 307 

(og T(ov Ix vTjiSv yivsxo laxri re (pofiog ve 
ov8e xam f^oigav Ttegaov Ttdliv , . . 
Nunc ut huius loci tractandi finem faciam, eaque quae 
dixi, coraprehendam , sic ut Hauptius et Ribbeckius fecerunt 
versus scribi iubeo: 

assidet hac iuvenis, sociatae gloria sortis, 
acer, inexcussus, referens a navibus ignis 
Argolicis Phrygios torva feritate repulsos. 
Hanc autem trium versuum conformationem si quis cum 
codicum discrepantiis contulerit, vix dubitabit, num verum sit 
id, quod supra saepius de condicione ac natura librorum ex- 
posui. Nam scripturae Bembini et Cantabrigiensis omnes so- 
ciat de gloria sortis, inexcissum, repulsos vel proxime ad verum 
accedunt vel rectum ipsum textum praebent, Vossiani contra 
verba aliquantum a verisimili forma absunt, sed ita ut non 
prorsus depravatas voces, immo eas, quae minus oscitantia 
quam consilio librarii effectae esse videntur, afferant. Itaque 
minime a vero aberrabimus, si iudicium, quod iam antea feci- 
mus, vel ad hunc locum rettulerimus: vetustiores codices tra- 
dunt lectiones, quae aut pessime habitae, sed ita conformatae 
«unt, ut quid veri delitescat perspici possit, aut sententiae adeo 

1. 1. p. 281-282. 

conveniunt, ut sine dubio poetae obtrudendae sint, recentior 
autem eas, quae aut ut in ceteris libris pravae tamen a propria 
forma plus recedunt aut aperte interpolationis vestigia ostendunt. 
Quod quam vere iudicatum sit, et miainsequenti loco 
luculente demonstratur. Versus 191 — 192 a Bembino et Can- 
tabrigiensi sic traduntur 

impiger exanimus vix compos mente refugit 
et validum dextra truncum detraxit ab orno. 
cum Vossianus exhibeat exanimis, resurgit, valida, XJt de dis- 
crepantia exanimus-exanimis non dicam, duae ceterae tantae 
sunt, ut, etiamsi nuUum documentum ad nostram rem sup- 
peditarent, tamen omitti non deberent, sed cum vel ex iis aliquid 
emolumenti ad hanc disputationem redundaturum esse sperem, 
quanto magis tractatu dignae sunt! Primum enim verba pastor 
valida dextra truncum detraxit aut, si quis structuram detraxit 
ab orno valida praefert, cum a ceteris libris distent, ultro quae- 
stionem movent, utrum huius an illorum codicum lectio con- 
veniat rerum connexui. Qui necessario efficere videtur Bem- 
bini et Cantabrigiensis scripturam omni rationi plane satis- 
facere, cum, id quod nemo certe infitiabitur, non tantum re- 
ferat, pastorne truncum valida dextra detrahat necne, quan- 
tum truncusne validus sit an debilis et fragilis, ita ut ad de- 
fendendum non valeat, Vossiani autem verba quasi alienam 
quandam et haud necessariam afferre sententiam. Itaque et 
valida, qua voce natura haud imbecilla, ad hunc locum non 
idonea, depingitur, abiciendam et validum in textum recipien- 
dam esse quis est qui neget? Neque aliter de lectione resur- 
git iudicare possumus. Neque enim poeta id spectavit, ut im- 
minente periculo pastorem resurrexisse aut iacuisse comme- 
moraret, cum vocabulum resurgendi nihil aliud significet nisi 
se erigerej sed ut eum aufugisse, non in eodem loco remansisse 
exponeret. Nunc vero in tempore eum refugisse, periculum 
evitasse Bembinus et Cantabrigiensis ostendunt, Vossianus in 
suspenso relinquit, ut luce clarius sit, utra retineatur, utra 
reiciatur oporteat. Et quamquam ad id comprobandum nuUo 



— 28 — 

alio argumento opus est, tamen etiam hoc nobiscum repute- 
mus pastorem iam antea resurrexisse versum 187 indicare 

.... cum prosiluit furibundus. 
Neque id silentio praetermitti debet, quam languida et poeta 
indigna, si totum tenorem contemplamur, sit scriptura resurgit 
et verbis ipsis continuatis refutetur: 

impiger, exanimis, vix compos mente — resurgit 
praesertim cum nulla causa sana perspiciatur, cur auctorem 
carminis a fervido et excitato genere dicendi relapsum esse ad 
ineptam et quasi effeminatam quandam dictionem putemus. 

lam priusquam pluribus veram Vossiani condicionem os- 
tendamus, ad nonnullos locos properemus, quorum de origine 
non tam certum ac definitum iudicium facere possumus^ sed qui 
non minus digni sunt, qui paucis tractentur. Incipiamus a vs. 
200, quem Bembinus et Cantabrigiensis sic exhibent 

hoc minus implicuit dira formidine mentem 
cum Yossianus solus implevU praebeat. Subdifficilis vero est 
disceptatio huius causae et magis in subtili iudicio cuiusvis 
quam cogentibus argumentis posita, cum exiguum discrimen in- 
tercedat inter verba aliquid mentem implicuit et inter aliquid . . . 
implevit» XJt multis aliis locis sic hic tota quaestio redit ad con- 
nexum rerum, qui ad difficultates toUendas semper fere pluri- 
mum valet. Continuati autem versus, si quid sentio, id signi- 
ficant : pastor eo, quod periculi nescius subito serpentem aspicit, 
ab eo se defendere, formidine non affectus, non prohibetur — , 
quae sententia et vetustiorum et recentioris libri scripturis 
adumbratur, quamquam utraque non prorsus eadem indi- 
catur. Nam implevit simpliciter est perftddit, affecit, impli- 
cuit autem et perfudit et prohibuit sc. se defenderej ita qui- 
dem, ut illud vocabulum magis in universum dictum sit, hoc, 
cum etiam notionem prohibendi et perturbandi habeat, plura 
comprehendere videatur. Hac vero ratiocinatione adductus 
etiam hoc loco temperare mihi non possum, quin Vossiani leo- 
tionem reiciam et antiquiorum codicum propriam ac genuinam 
esse statuam. 

Aliquanto grayioribus de causis nunc y. 137 excutiamus 

hic magnum argo enavi decus edita pinus B 

C discrepat in argoe vanij V in argoe navi et adita. Cumque 
Argo(a)e navi haud dubie recta forma sit, scripturas modo 
editarodita perpendamus, de quibus viri docti in diversas par- 
tes ita discesserunt, ut plerique edita retinerent, pauci ut Baeh- 
rensius ex adita utpote vestigio veteris lectionis addita fingerent. 
Argoa navis ex pinu constructa et ita exomata est, ut arbor 
non simpliciter quasi magnum decus toti navi addita, sed eam 
prorsus confecisse putanda sit, neque non inter omnes constat 
pinum ad naves aedificandas adeo adhibitam fuisse, ut apud 
I>oetas saepe eam pro nave ipsa esse usurpatam legamus. Ad- 
dita vox, si a codicibus traderetur, nihil novi aut necessarii, 
sed id, quod male in consilium poetae quadraret, e£ferret, edita 
autem convenienter posita omni ex parte, nisi fiEdlor, satisfacit. 
Atque rem ita se habere nonnegabimus, si verba magnum de- 
cus Argoae navi quodammodo apposita esse ad pinum, quae vo- 
cabulo edita nescio an non minus commode quam alta, pro- 
cera depingatur, nobiscum reputaverimus. Concedo simile 
exemplum huius usus vocis non exstare, cum editus impnmis 
de locis dicatur, attamen illis de causis et addita, quod verbum 
hic nihil valet, fEilsum et edita praeferendum esse censeo. 

Apte vs. 213—214 

tu lentus refoves iocunda membra quiete 
ereptus tetris e cladibus .... 

subiciuntur, ubi Vossianus pro tetris habet cetris. Quamvis 
scripturae tetris nullam ambiguitatem inhaerere apertum sit, 
tamen mirum est, quantis artificiis viii docti, ut sententiam de 
Vossiano animis semel conceptam defenderent ac stabilirent, usi 
depravatam lectionem cetris corrigere et emendatam in textum 
recipere studuerint. Nam id, opinor, nemo infitiabitur nun- 
quam futurum fuisse, ut tetris in dubium vocaretur, nisi unus 
codex, cui nonnuUi fidem habendam esse sibi persuaserunt, illud 
cetris praeberet. Quo in libro solo omnem salutem, unam fa- 

cultatem poetae propriam dictionem restituendi positam esse 
clamitantes Vossiani fautores bonam et integram scripturam 
ceterorum librorum reiciunt et ex prava coniciunt vocem, quae, 
etsi litteris traditis similis est, tamen, num connexui rerum satis- 
faciat aut vetustiorum verbo superior sit, non curant. Sed si 
quis aeque ac sincere et illam et hanc vocem ponderet, non 
vereor, ne, utra praestantior sit, haesitet. Non dico de con- 
sensu codicum tetris exhibentium, non de apta et ad rem 
idonea dictione tetriSy id modo commemoro Baehrensii coniectura 
certis elegantem et venustam oppositionem verborum iocunda * 

quiete et tetris cladibus, quae non modo consilio non refragatur, 
verum etiam a poeta consulto eflfecta esse videtur, depravari et 
funditus toUi, nedum emendari. Equidem nuUo loco confiden- 
tius quam hoc quaestionem de discrepantiis ita dirimo, ut tetris 
genuinam esse scripturam, cetris autem, cum c et t litteras 
saepissime inter se permutatas esse exploratum sit, ex propria 
tetris socordia scribae descriptam esse contendam. 

Etiamsi singulas singulorum librorum scripturas mente non 
praeoccupata perpensitare de iisque in utramque partem aeque 
disputare in animo habui, tamen studio ablatum nonnunquam 
me partes non ita ut volui egisse confiteor, cuius peccati nunc 
a benevolis iudicibus veniam, si quae potest, dari cupio et data 
magnopere laetabor, cum semper sibi constare praecipue tironi- 
bus difficillimum esse nemo sit qui nesciat. lam Bembini et 
Cantabrigiensis pretium et auctoritatem stabili fundamento im- 
posuisse et de Vossiani praestantia, quae primum a Schradero f 

significata, tum a Baehrensio in textu statuendo observata est, 
magnam partem adeo detraxisse mihi videor, ut huius muneris 
critici finem facere possim. Attamen ut aequitatis partes plane 
sustineam, nonnuUos locos pertractare opus est, de quibus quid 
iudicandum sit et mihi dubium est et nescio an ulla fides inde 
ad Vossianum redundet. Dico tres locos vs. 20 — 21, 148 — 149, 
311 — 312, qui forsitan recte ab huius codicis fautoribus obi- 
ciantur. Etenim quae Baehrensius in praef. p. IX annotavit, 
ea ad argumenta, quae adhuc attuli, infringenda idonea non esse 

existimo. Quamquam ne praetermittantur, paucis nunc attingam, 
agitur de vs. 362, quem Vossianus sic tradit 

hic et fama vetus nunquam moritura Metelli 

dum BembinuB et Oantabrigiensis praebent mora melli, quibus 
de verbis editor haec excogitavit: „moritura Metelli" (sic V) 
abiit in apographo in „paora melli" (BC), quod quia emendare 
nesciit, reliquit interpolator." Sic Baehrensius; sed quid re 
diligentius circumspecta de hoc loco statuendum sit, versuum 
et antecedentium et sequentium 

hic Fabii Deciique, hic est et Gracchia virtus, 
hic et fama vetus nunquam mora melli 
Ourtius et . . . . 

sententia dilucide perspicitur, quam si quis secum reputet, fa- 
cile suspicetur nuUius laboris esse potuisse cuiquam litteris et 
historia Romanorum imbuto rectam scripturam invenire; quin 
etiam simile exemplum pauUo infra v. 370 habemus, ubi Vossia- 
nus Scipiadasque, quas litteras Hauptius recte in Scipiadaeqm 
correxit, praebet pro lectione antiquiorum librorum Istarum 
piadasque; sed nihilosecius valde dubium est, num hinc integer 
iudex iUi codici uUam praestantiam tribuere conaturus sit. 
Immo duobus Kbris gratiam habemus, quod perversam scrip- 
turam, quam inveniebant, integre reddiderunt, cum ex ea 
veram enucleare saepe facile sit, multoque magis laudamus, 
quod non correcti esse videntur. Propterea cum Baehrensio 
non facio, quod hoc exemplum ad bonitatem Vossiani compro- 
bandam aptum putatur. Sed haec, cum levia sint, missa 
faciamus et properemus ad dubios locos, quorum primus exstat 
in vs. 20—21 

et tu sancta Pales ad quam ventura recurrit 
agrestum bona secura sit cura tenentes 

sic Bembinus et Cantabrigiensis , contra Vossianus pro Pales 
exhibet parens et pro bona secura — bona fetura. Temptati 
sunt hi versus ab omnibus editoribus, qui alii aliud ad eos 
restituendos excogitaverunt nec satisfecerunt verbis, cum longius 

a codicibus recederent quam ut couiecturas probabilitate commeu- 
daret. Sic Bembus 

agrestum bona cura sequi sit cura tenentis 
Heinsius 

. . . . ad quam votiva recurrit 
agrestum bona turba, sequi sit cura canentem 
Ribbeckius 

. . . ad quam bona turba recurrit 
agrestum secura sibi sua rura tenentes 
Hauptius 

. . . ad quam votiva recurrit 
agrestum bona gens secure rura tenentum 
Baehrensius 
. . . ad quam bona turba recurrit 
agrestum voti secura, tuere tenentem. 

In hac congerie remediorum ut semper sic hoc loco opti- 
mum erit a sententia proficisci. Poeta Phoebo et Naiadibus 
vocatis implorat auxilium Palis, deae agrestium, cui descri- 
bendae depravata illa verba inserviunt. Incipio ab his ad quam 
ventura recurrit agrestum hona secura BC, fetura V: secura ad 
sensum nihil expedit, fetura vero bene se accomodat, ut mire- 
mur hanc vocem omnes et eos, qui Vossianum neglexerunt, et 
eos, qui magni aestimaverunt, non respexisse, nam fetura 
agrestum ad Palem recurrere recte dicitur (cf. Ov. Fast. IV 
747 — 774), qua de causa, si quaerimus, sequentia verba osten- 
dunt sit cura tenentes vel, ut Cantabrigiensis exhibet, tenentis, 
quae ut ad antecedentia annectantur, nuUa coniunctione opus 
est, ut accipiamus hanc scripturam 

ad quam ventura recurrit, 
agrestum bona, fetura, sit cura tenentis 
aerios nemorum saltus silvasque virentis 

saltus deteriores libri, cultus ceteri omnes. Quod ad ver- 
bum vefitura pertinet, nihil est quod culpetur, ventura est 
futura: notus est hic usus, ad quem firmandum suppetit 

versum simillimum ex Aetna^) carmine repetitum aflferre, 

est Ys. 11 

cum domitis nemo Cererem iactaret in arvis 
yenturisque malas prohiberet fructibus herbas. 

Sic igitur versus recte se habere videntur, cum et ad co- 
dices proxime accedant et optime intelligantur : haec est Vahleni *) 
sententia de difficili loco, quacum Buecheler *) plane conspirat. 



^) Liceat mihi in transcursu pauca de Culicis cum Aetna carmine 
similitudine annotare, quae non tam iisdem verbis, quae maxime in pro- 
oemiis deprehenduntur , quam tota oompositione inter se conspirante 
diversissimorum argumentorum efficitur. Utrique carmini praemissum 
esse videmus prooemium, cuius duae sunt partes: altera deorum auxilium 
imploratur, altera poematum arg^menta, quae tunc maxime pervulgata 
et usitata fuerunt, commemorantur, unde uterque poeta ad carmen ipsum 
viam sibi munit. Quod ad priorem partem pertinet, et in Culice et in 
Aetna primum Phoebus carminis auctor iisdem fere verbis sententiisque 
praedicatur et duo eadem loca, quo deverti solet, continua enumeratione 
afferuntur : Xanthus et Delos (Asteria : Culex), tum Phoebo deo annectun- 
tur Naiades (Pierii laticis decus = properent a fonte Pierio), ut ad 
extremum exordii Culicis poeta secundum naturam carminis Palem ad- 
Yocet et Octavium, ad quem id mittit, celebret. In poematis ipsis, quam- 
quam valde discrepantia tractantur, id maxime attendendum est poetas 
occasionem arripere studere easdem saepe fabulas, nonnunquam in eodem 
ordine, toti connexui inserendi velut in Aetna vs. 42 — 81, quibus Culicis 
vs. 234 — 242 respondent, continue afferuntur (rigantes (cf. etiam Cul. 
vs. 27—28), Tityos, Tantalus; praeterea Culicis exempla, quae illic monte 
describendo interrumpuntur, poeta Aetnae recipit, sed ita ut non omnia 
eadem afferat. Universe in duobus carminibus haec exstant: Medea 
(Culex 249—250 — Aetna 696), Philomela (261-263 — 687), Cadmei 
(264—257 — 17, 20), belli Troiani duces, maxime Achilles et Hector 
(300 --330 — 590—594). Certe in tam parvis poematis tamque diversis 
rebus adeo mira conspiratio est, ut digna videatur, quae animadvertatur. 

*) quam in exercit. phil. a. 1888/9 sem. hib. protulit. 

») in Rh. M. 1890 (XXXXV) p. 326 de tota re haec exposuit: 
vs. 20 et tu, sancta Pales, ad quam ventura recurrunt 
agrestum bona fetura, sit cura tenentis 
aerios nemorum cultus. 

Sequor libros vetustos, nisi quod recurrmt ex Helmstadiensi ad- 
Bumpsi, illi recurrity fetura ex Vossiano, illi secura* davvTcc^rov quidem 
hoc est axrjiicL et tu — sit cura, sed oxrjficc eoque ipso noirjti^iKOTBQov quam 
et tibi 8it cura aut et tu cures, Palem poeta invocat ut pastoriciae vitae 

3 

Nunc ut ad propositum revertamur, scriptura fetura, cum 
sensu tam firme munita sit, vix ut de proprietate eius dubitari 
possit, forsitan iure a Vossiani fautoribus obiciatur nobis iudi- 
cium de eius praestantia singulari labefactantibus, sed ne eam 
quidem ad id satis idoneam esse vel inde intelligitur, quod fetura 
et secura litteris non multum distant. 

Aptior est alter locus, de quo quidquam certi statuere 
vereor. Sunt vs. 148 — 149 

his suberat gelidis manans e fontibus unda 
quae levibus placidum rivis sonat orta liquorem. 

secundum Bembinum et Cantabrigiensem, quibuscum Vossianus 
consentit uno tantummodo vocabulo excepto acta pro orta. 
Lectione li^uorem reiecta Hauptius liquorum coniecit et 
Ribbeckio Baehrensioque ita satisfecit, ut libenter eum seque- 
rentur. Quae emendatio quamquam non violenta est, tamen 
me quidem iudice de huius poetae genere dicendi nimis 
fidenter iudicaverunt, ut placidum liqubrum sonare ab eius in- 
genio alienum putarent. Concedendum vero est simillimam 
dictionem non inveniri, sed quodammodo conferri possunt haec : 
mala dura belli sonare; vox hominem sonat; aera, aureolos 
sonare, crepare; Manibus faustos ter crepare sonos Musae. 
Difficilius disceptatur de reliquis verbis lembus rivis orta tuendis, 
cum Vossianus acta praebeat. Abundantia certe in tali elo- 
cutione, qualis a libris vetustis exhibetur, inest, sed ea est 
ubertas, quae non tam languida videtur quam plerique docue- 
runt; nam aliquid novi, nisi fallor, additur idque ad rem 
distinctius comprehendendam haud male idoneum: unda gelidis 
e fontibus manat, per diversos rivos leves i. e. rivos, qui leviter 



eiusque quam inducit scaenae praesidcm, feturam memorat ut proprium 
primumque munus deae, cuius ferias etiam fuere qui a pariendo Parilia 
appellari praeciperent, cum genuisse primo, tum in futurum gignere deam 
significat bona rusticorum (cf. 680 bona pastoris), nemorum cultus nove 
et audacter scribit, quia iam tritum erat cultor nemorum (georg. 1 14), 
culex autem pastori y. 381 tu cole, inquit, nemorum sUvaa, hac quidem 
novitate vocabuli egressus etiam Ovidii Qratiique conata."^ 

nuUis obstaculis obvenientibus eunt, agitur, ex iis ipsis dQnique 

in unum coalescit, ut flumen oriatur, et ita liquorem placide 

sonantem efficit ; unde consectarium fit actay si quidem genuina 

scriptura est, optime, orta vero ab antiquis codicibus traditam 

fortasse intelligi posse neque nos habere, cur orta prorsus refu- 

temus; equidem censeo, cura haec lectio explanationem quan- 

dam praebeat, auctoritatem Bembini et Cantabrigiensis multis 

locis exspectatam et sequendum esse neque, etiamsi altera acta 

praeferatur, imminui, cum, quam facile scriba ad aptiorem 

scripturam acta adduci potuerit, vel iisdem conaminibus recen- 

tiorum editorum manifestum sit. 

Tertius denique locus difficultatibus refertus est dignus qui 

afferatur, sunt vs. 311 — 312 

Ipsa vagis namque Ida patens feritatis et ipsa 

Daque faces altrix cupidus praebebat alumnus. 

mirum quantum a Bembino et Oantabrigiensi discrepat Vossia- 

nus, cum exhibeat haec verba 

Ipsa vagis namque Ida potens feritatis ab ipsa 

Ida faces altris cupide praebebat alumnis 

qui versus in numero pravissime traditorum habendi medelam 

flagitant, quae omnibus numeris absoluta nondum prolata est. 

Quid vero sibi velint, elucet „Ida ipsa altrix cupidis alumnis 

faces ad naves incendendas praebet" nec de extremis verbis du- 

bitatio haeret, cum cupidis alumnis praeferenda esse videan- 

tur cupide alumnis, non quo alterum altero per se melius 

sit, sed quod vetustiorum codicum lectio tanquam vestigium 

propriae scripturae nihil interpolationis prae se fert. Multo 

difficilius reliquae voces in pristinam integritatem restitui pos- 

sunt, ut emendationes Ribbeckii et Baehrensii, qui in Ben^bi 

coniecturis non acquieverunt , demonstrant. Quamquam illas 

non plane probo, tamen pluribus examinare omitto non solum, 

quod certam quandam me non habere confiteor, verum etiam, 

quia ad hoc consilium non spectant. Nostra maxime interest 

differentiae Daque faces — Ida faces. Dubitaverit aUquis 

de origine utriusque scripturae nec facile, quemadmodum 

8* 

librarius ad rectam formam Ida pro Daque pervenerit, in- 
telligat. Mihi quidem mirum est cum hoc exemplum a 
Baehrensio in usum non coUatum esse tum vero Vossiani scri- 
bam proprium vocabulum exhibere, si hunc librum ex alio 
fonte ac Bembinum et Cantabrigiensem reliquosque omnes co- 
dices fluxisse negamus. Sive igitur Ida iam invenit, sive suo 
ingenio optime conclusit, grato animo hanc lectionem acceptam 
referimus nec silentio praetermittimus vere memorabilem esse, 
quamquam, qui acumine mentis praeditus vel interpolandi vel 
emendandi laborem subiit, ei coniecturam Ida pro Daque ex 
serie sententiarum difficiliorem fuisse quam ut denegari possit 
non putandum est. Hoc igitur argumentum qui ad Vossiani 
fidem defendendam attulerit, bene afferet, sed cetera omnia, 
quae de vitiis eius iam exposuimus, e fundamento non 
disiciet. 

Nunc ad extremum nos manet quaestio de iis scripturis, 
quae in Bembino ac Oantabrigiensi et Vossiano prorsus variae 
exstant, sed ita, ut alterae, quamvis voces per se non falsas 
praebeant, tamen a poeta abiudicandae sint. Quas cum supra 
enumeraverim, non omnes repetam, praesertim cum nonnuUae 
disputatione facile careant velut v. 12 vestri = nostri, 270 
illum = uUi, 302 manibus = navibus. Oeterarum vero dis- 
crepantia in versu 18 nemoris — laticis est animadvertenda. 
Poeta Naiadas advocat deum choreo plaudente — nam sic 
scribendum esse videtur — '■ celebrantes, quas Pierii laticis decm 
appellat. Pro hac elocutione mire in Vossiano Pierii nemoris 
decm scriptam legimus, quae certe minus errore quam cori- 
sUio orta est. Nimirum Pierium nemus recte dicitur item ut 
Pieria domus, quercus ; sed hic quaeritur, utra scriptura poetae 
conveniat, nec dubium est, quin ad Naiadas modo Pierius latex 
apte ponatur, eundem fere in modum in Aetna qarmine legi- 
mus vs. 6 — 7 

tecumque faventes 
in nova Pierio properent a fonte sorores 
rura . . • • 

unde efBcitur nemoris lectionem abiciendam et ineptam inter- 
polationem habendam esse. Porro quid de vs. 42 statuendum est 
V. igneus aethereus iam sol penetrabat in arces 

ubi Vossianus Unibus pro igneus praebet? cum utra genuina 
sit pateat, nonne mira est haec discrepantia ? Sed quia eandem 
prae se fert naturam differentia in vs. 47 flores — coKes, iam 
certo iudicio vs. 161 absolvere licet 

stratus humi dulcem capiebat corde quietem 
ubi Vossianus tradit soporem, Dilucida est depravationis ratio 
versum pauUo antecedentem 158 respicienti 

mitem concepit proiectus membra soporem 
ut de verisimilitudine non multum recedamus, si librarium 
oculis ad finem illius versus relapsum esse atque ita soporem 
pro quietem scripsisse statuimus. Ex erroris eodem genere orta 
est etiam diversitas scripturae in vs 170, ubi pectus a vetustis, 
corpus a recenti libro exhibetur, quam vocem in antecedenti 
versu legimus. Sed ut horum mendorum natura vitro perlu- 
cidior est, sic nonnuUa alia intricabilia fere videntur esse. In 
horumnumero habeo versum402,qui inBembino etCantabrigiensi 

laurus item Phoebi surgens decus, hic rododaphne 

liliaque 
in Vossiano sic exstat 

laurus item Phoebi decus et sua pagina dicit 
quam differentiam Baehrensius non sine causa verbis „miro 
errore" affert. Origo huius perversitatis nuUo modo perspici 
potest, quae, sive ad alium fontem spectat sive Ubrarii oscitan- 
tiae aut correctionis testimonium putatur, certe animadversione 
digna est. Ceterum similis verborum compositio in vs. 27 huius 
carminis 

trist« lovis Rhoetique canit non pagina bellum 
invenitur. — Apte huic loco vs. 332 scripturae varietas an- 
nectitur, ubi mirum quantum codices in una voce discedunt, 
nam antiquiores sic verba tradunt 

Ethneusque Cyclopsj illum metuenda charybdis 
recentior contra praebet pro metumda vocabulum ranolea, quem 



— 38 — 

ad locum Baehrensius ^) haec annotavit: „at idem (sc. inter- 
polator) V. 332 cum inveniret „ranolea charybdis" (sic V, quod 
palmari emendatione in „Zanclaea" refinxit Schraderus), inter- 
polavit in „metuenda charybdis"/* Quae num recte disputaverit, 
iure dubitabit, qui singulas librorum discrepantias perspexerit 
et Bembinum Cantabrigiensemque saepissime mutilata, Vossia- 
num restituta verba, illos ea, quae aut recte stant aut genuinam 
lectionem aperte praebent, hunc, quae? quamvis per se bona 
sint, tamen revera abicienda sunt, exhibere multaque alia me- 
minerit. Tantum vero abest, ut hanc diflferentiam , cui illa 
V. 312 Ida pro Daqm fortasse iuste additur, nullius momenti 
esse putem, ut contra valde memorabilem ducam et eius ori- 
ginem me non satis intelligere concedam. Sed id nunquam 
praetermittendum est nonnuUas prorsus diversas lectiones Vossiani 
omni dilucida varietatis causa carere nec tamen ad meliorem 
fontem revocari licere, cum eas falsas esse apertum sit. Prop- 
terea multum haereo, quid huic discrepantiae , quae sola fere 
mihi ambigua est, faciam, neque eo facile adducor, ut propter 
unam scripturam, in qua nescio an quidquam veri delitescat, 
Vossiani praestantiam statuam, cum plurimae pravae opponi 
possint. Ita fit, ut Schraderi coniecturam, quae ex litteris 
ranolea optime eflfecta est et quam omnes editores secuti sunt, 
amplecti verear, maximeque ad hanc dubitationem pronus sum, 
quod niillum aliud exemplum exstat, quo interpolationis vestigium 
in Bembino et Cantabrigiensi deprehendatur, cum eam ipsam in 
altero codice saepissime inveniri et in promptu sit et iam com- 
probasse mihi videar. Quod nisi esset, quid de omnibus iis 
locis Yossiani, qui recta verba nec minus pravam scripturam 
exhibent, iudicaremus? certe tum nullum aliud refugium est 
nisi quod et Bembinum Cantabrigiensemque optime interpo- 
latos et Vossianum pessime traditum esse putamus. 

Ad extremum unum locum commemoro, ubi hic et illi ita 
inter se diflferunt, ut sine ulla dubitatione recentioris codicis 
lectio praeferenda sit. Est vs. 399 
») 1. 1. p. 9. 

hic et acanthtis 
et rosa purpureum crescent rubibunda terrorem (B) 
— rubicunda perorbem (0) -— pudibunda ruborem (V). Quid- 
quid de crescent, quod plerique correxerunt, statuetur, id aper- 
tum est et jmdibunda et ruhorem recte a Vossiano tradi nec 
ceteris libris hoc loco ullam fidem habendam esse. 

Nunc priusquam ex iis, quae adhuc exsecuti sumus, iudicium 
de virtutibus aut vitiis singulorum codicum faciamus, brevi 
singula ea, quae, quamquam de nonnullis scripturis ambigi 
licere largiendum est, tamen liquere existimo, complectamur. 
I. Vossianus 

1. non modo non accurate, verum etiam neglegenter poeta» 
carmen tradit, nam saepe 

a) litteras, syllabas, voces, totos versus omittit 

b) verborum ordinem metro adversante exhibet 

c) permulta peccata eaque nonnunquam gravissima iii^ 
consulto praebet ^ 

ita ut Bembino et Oantabrigiensi his quidem in re- 
bus praeferendus non esse videatur, 

2. cum de nonnullis lectionibus certutn iudicium fieri non 
liceat, multas affert, quae non tam errore quam consilio ac 
mente procreatae sunt, ut speciem libri interpolati et de scribae 
ingenio emendati prae se ferat. 

n. Bembinus et Oantabrigiensis 

1. non pauciora quam ille menda praebent, sed ea, quae 
plurima inconsulto in textum irrepserunt. 

2. nonnullas graviores scripturas — sunt haud dubie 
quattuor — , quae plane reiciendae sunt ob eamque causam 
tum ad Vossianum nos recurrere cogunt. 

quibus perpensis hoc statuendum esse videtur hos duos libros 
poetae verba quamvis saepe ita depravata vix ut intelligantur 
tamen fideKssime reddere et Baehrensium a vero multum ab- 
errasse, cum eos ex corrupto apographo, cui homo qiudam curas 
criticas applicavisset non collato exemplari, sed ut suis innisus 
viribus foedius iaterpolaret, ductos esse concluderet 

Quae omnia si in unum comprehendimus, id contendimus 
ad Culicis carminis verba edenda maxime Bembini et Cantor 
brigiensis utpote optimorum codicum subsidia nec nisi summa 
catUione adhibita Vossiani foede interpolcUi auxilium advocanr 
dum esse. 

Quoniam adhuc singulis locis trutina, ut ita dicam, artis 
criticae pensatis ad hoc iudicium Baehrensii sententiae prorsus 
contrarium pervenimus, nunc si placet circumspiciamus, num 
forte extrinsecus pauca argumenta ad illud firmandum se offe- 
rant, nec tamen id obliviscamur in locis ipsis omnem vim dis- 
putationis positam, cetera vero nihil nisi iucunda esse auxilia, 
quae ad fundamentum omni ex parte stabiliendum idonea sunt. 
Profecto duo momenta suppetunt, quibus illi viro docto adver- 
santes multum, nisi fallor, adiuvamur. 

1. Yossianum revera foede interpolatum et Bembino Oanta- 
brigiensique postponendum esse nemo valde miretur, si de aetate 
codicum cogitaverit, quae; semper ei, qui complures eiusdem 
scriptoris recensurus est, maxime respicienda est, nam haec 
stat sententia, ad quam omnia iudicia de iis plerumque diri- 
guntur, ut, quo vetustiores sunt Kbri, eo maiorem auctoritatem 
ac fidem habeant nec nisi iustissimis causis de hac ratione de- 
cedere liceat. Nunc vero Vossianus ab omnibus saec. XV, 
Bembinus contra saec. IX, Cantabrigiensis saec. X — XI ascri- 
buntur, ut id haud exiguum temporis inter eos interiecti iure 
nos de praestantia Vossiani, recentis libri, dubitare cogat. Fieri 
saltem potest, ut ex altero archetypi apographo meliore de- 
scriptus fidelius verba poetae reddat, sed hac in re nunquam 
id praetermitti debet omnes aetatis litterarum renascentium 
codices vestigia interpolationis aperte praebere ob idque ipsum, 
etiamsi singulae bonae scripturae inveniantur, tamen semper 
cautissime adhibendos esse. Nam ut Byzantini sic Latini scribae 
medio aevo exeunte id imprimis spectaverunt , ut textum, qui 
facillime intelligeretur, praeberent, non ut ii, qui antea munus 
describendi subierant, verba fideliter sententia non respecta 
exhiberent. Id pervulgatum est aestimandique sunt ex hac 

ratione codices saec. XV, quam si tenemus, condicionem Vossiani 
non magis quam Helmstadiensis mirabimur et discrepantias 
non tam ex alio fonte quam ex interpolandi studio Kbrariorum 
explicabimus. 

2. Etiamsi quis ea, quae de temporibus codicum protu- 
limus, secum reputaverit, tamen iudicium de Vossiano a nobis 
factum iuste in dubium vocaret, si in Oulice carmine solo hae 
tot tantaeque diflferentiae , quarum et Baehrensius multas 
genuinae scripturae indicia et nos plurimas emendationis vestigia 
esse statuimus, exstarent. Nam si in reliquis operibus, quae 
in Vossiano exhibentur, haec natura codicis non deprehenderetur, 
sed nonnullis nimirum mendis exceptis lectiones cum ceteris 
libris conspirarent, certe quivis miraretur nec librarium in hoc 
uno poemate interpolando substitisse, reliqua vero onmia in 
integro reliquisse probabile putaret. Oumque is, qui ita ratio- 
cinaretur, in iure esset, nunc non omnia, quae pertractare 
longum est, sed duo maxime carmina, quatenus ad Vossianum 
pertinent, excutere in animo habeo, sunt Oopa et Moretum. 
lam supra commemoravimus Baehrensium quod in Oulice idem 
in Oopa iudicium de hoc libro fecisse praestantiamque ceteros 
omnes codices longe superantem ei tribuisse. Propterea non- 
nuUos locos aflferam, quibus eadem interpolatio demonstretur. 

In initio Oopae in omnibus fere libris vs. 8 sic 

et triaclia umbris frigida harundinibus 
trkhila deteriores 
in Vossiano 

et triaclia umbris frigida harundineis 

scriptum legimus, in illis deperditam scripturam, cum alterutrum 
vocabulum esse oporteat adiectivum, in hoc lectionem ad struc- 
turam accomodatam. Duae viae emendationis patent: aut um- 
bris harundineis (V) aut umbrosis (umbriferis deteriores codices) 
harundinibus scribimus. Nonnego umbris harundineis dici potu- 
isse, etsi elocutio non elegans est, sed, id quod maximi ponderis 
est, ad eam defendendam aut hiatum statuere aut, ut Baehren- 

sius ^) fecit, interiectionem, quae haud dubie sententia respuitur, 
enuntiato inserere cogimur, ut quantas suspiciones moveat fa- 
cile intelligatur. Qua de causa in ceterorum librorum prava 
scriptura immunem latere et Vossiani verba librarii emenda- 
tionem esse putabimus. Item res se habere videtur in vs. 13, 
quamquam de natura eius ambigi licet. Sic enim plurimi 
codices pessime tradunt 

sunt etiam croceo violae de flore coroUae 
Vossianus vero 

sunt et Cecropeo vinctae de more coronae. 
Ut Cecropeo praeclara est lectio, sic vinctaej more, coronae sive 
peccatae sive correctae scripturae reiciendae sunt ; etsi enim de 
coronae-corollae nihil certi statui potest, tamen non est, cur 
corollae a poeta abiudicemus. Contra aperte versus 21 ordo 
a Vossiano depravatus est, cum sic exhibeatur: 

sunt qui cruenta mora et lentis atq. uva racemis 
ubi et verba inter se falso transposita et particulam cUq. a 
structura alienam appositam esse animadvertendum est. In 
vs. 20 duplex et in Vossiano scriptum legitur, quod cum connexu 
tum vero similitudine totius enuntiati abicitur et ob eam rem 
a Baehrensio alterum quidem in en correctum est, quamquam 
lectionem ceterorum codicum multo praestabiliorem esse patet. 
Manifesta vero est interpolatio in vs. 26, quem reliqui libri 

parce illi; vestre delicium est asinus 
Vossianus autem 

parce illi: nostrum delicium est asinus 
tradit. Vestre absurdum est et palmari emendatione ab Hgenio 
in Vestae restitutum, cum quid nostrum in hoc connexu sibi 
velit non appareat nec nisi, quod scriba vestre non intellexit, 
coniectura eflfectum esse videatur. Eundem fere in modum 
paullo infra Vossiani lectio a ceteris codicibus prorsus diversa 
occurrit in versu 28, quem hi sic praebent 

nunc vere in gelida sede lacerta latet 

^) cf. ea, quae de hoc loco in contrariam sententiam disputavit: 
C. 1. p. 21. 

cum ille pro vere in tradat etiam in, In Bembini et Canta- 
brigiensis scriptura Hauptius haesit et 

nunc veprum in gelida saepe lacerta latet 
— saepe deteriores libri — coniecit, sed hac emendatione non 
opus et vetustiorumcodicumlectionemretinendamesseBuecheler^) 
nuperrime docuit, unde Vossiani verba etiam in, quae in sen- 
tentiam non satis quadrant, falsa et fortasse a librario, cum 
vere in gelida sede non intellexisset , interpolata esse concludere 
nobis licet. 

Alterum carmen, quod cursim perlustraturus sum, non 
pauciores quam Oulex et Oopa discrepantias Vossiani a ceteris 
codicibus in iisque nonnuUas etiam bonas praebet nec tamen a 
scriba illius libri ex praestantiore fonte descriptum esse Baeh- 
rensius iudicavit. Praeterquam quod in Vossiano duas verborum 
transiectiones et in v. 5 sensim vili pro vili sensim et in v. 116 
tum digitis demum pro tum demum digitis invenimus, verae 
emendationes esse videntur hae: 

In V. 3 ceteri omnes libri agri tradunt, Vossianus orti 
(= horti) habet, quae diversitas haud dubie consilio effecta est, 
cum inde a v. 61 poeta de Simuli horto loquatur ob idque 
ipsum, ut videtur, librarius hortum, non agrum rustici exiguam 
possessionem definitius esse voluerit. Alterum insigne exemplum, 
quod scribae correctioni debetur, occurrit in vs. 13 

tandem concepto sed lux fulgore recedit 
Vossianus 

tandem concepto tenebrae fulgore recedunt 



') in Rh. M. a. 1890 p. 323 : 

V. 28 „nunc vere in gelida sede lacerta latet" ergo alias idem iacta- 
tur falso. Velut Vergiliana persona in Alexi v. 9 „nunc, inquit, occul- 
tant spineta lacertos" ac deinde v. 66 vespertinae quietis et solis dece- 
dentis imaginem repraesentat, ut non tam vere illud de horis meridianis 
dixisse videatur quam figurate de aestu et refrigeratione amoris; utrum 
Vergilii descriptionem hic poeta respexerit (certe illi quidem aoceptum 
refert superioris versus exitum arhusta cicadae) an quae alia tum de 
bestiola vaga et nequam cantata aut sermone trita fuerint, nequeo satis 
deoemere, tantum sentio optime habere sede nec male vere. 

Hunc locum ex toto Moreto luculentissimum argumentum esse 
puto, quo interpolatio huius carminis in Vossiano demonstratur. 
Nam sive Scaligeri coniecturara, quae adhuc omnibus accepta 
fuit 

tandem concepto se lux fulgore recepit 
sive Buecheleri ^) speciosam emendationem, ad quam gravissimis 
causis adductus est 

tandem concepto sed vix fulgore recedit 
amplectimur, id apertum est in verbis reliquorum librorum propriam 
scripturam delitescere, in Yossiano interpolatam occurrere. Cum- 
que nihil vix dilucidius esse possit, commemoro nunc, ut 
leviores emendationes vel corruptelas velut v. 23 silicem = sili- 
ces, V. 26 assiduis gyris = assiduum gyris, v. 42 colatur = liqua- 
tur, quas duas Vossianus solus, assiduis cum Helmstadiensi 
habet, transcurram, rectam me quidem iudice lectionem ab illo 
uno traditam v. 45 

contrahit admixtos tunc fontes atque farinas 
ubi ceteri male admixtcLS nunc frondes exhibent. TJt hoc loco 
immunis ita pauUo infra interpolata scriptura exstat in v. 77 

plurimaque in terram acumina radix detrudit 
cum emendatio reliquos codices inspicienti 

^!*^?. crescitque in acumina radix 

satis superque manifesta sit. Idem etiam de v. 81 

venales olerum fasces portabat in urbem 
ubi omnes praeter Vossianum umero praebent, statui licet. 



*) 1. 1. p. 321 sic scribit: 

tandem concepto se lux fulgore recepit 
sic V. 13 Scaliger constituit, qui in libris sic decuirit 

tandem concepto sed lux fulgore recedit. 
Nec pulcre ille commisit concepto recepit neque apte a rustico, qui ad- 
movet, prodiicitj excitat idemque defendit et reserat^ actionem transtulit 
ad subiectum illud, denique ista si probatur scriptura non potest intelligi 
nisi favillae ardor resuscitatur in flammam, series autem rerum ac de- 
scriptionis postulat, ut accensa dicatur esse lucema. corrigo igitur 

tandem ooncepto sed vix fulgore recedit 
i. e. vix tandem lumine in lucemam accepto abit Simylus a foco ad 
cellam penariam. 

Nunc, si singula respicimus, id pro certo habere possumus 
Vossianum non solum in Culice, sed etiam in Copa et Moreto 
a ceteris codicibus multum discrepare et plane comprobare ea, 
quae de eius natura protulimus. Restat, ut paucis, quae ratio 
inter singulos intercedat maximeque quo vinculo ille cum reli- 
quis coniunctus sit, disseramus. Elucet autem vel ex minima 
Bembini et Cantabrigiensis comparatione eos ex uno fonte 
fluxisse, cum semper fere iisdem et bonis et malis abundent. 
Neque id negari potest ceteros omnes ex eodem illo archetypo 
ductos esse, quod cum multis et gravibus mendis tum vero una 
lacuna v. 26, ubi extrema verba ex insequenti versu suppleta 
sunt, et ^dine versuum tranposito ut v. 29 — 35, 145 — 149, 
369 — 371, 381 — 383 facile statuitur. Haec omnia in promptu 
sunt nec disputatione carent, nostra vero imprimis interest, 
utrum Vossianus secundum Baehrensii sententiam alteri codicum 
generi i. e. apographo meliori ex archetypo descripto tribuendus 
sit necne. Multa ei obsunt, pauca opitulari videntur eaque 
tantummodo illis scripturis, quae praestantiae speciem quandam 
habent, continentur. Sed si has ipsas computamus, quampar- 
vulus numerus ex ingenti dijfferentiarum multitudine compro- 
batur! Revera sex loci huius generis supersunt,, quorum 
quattuor v. 21 fetura pro secura 311 Ida pro Daque, 362 mori' 
tura Metelli pro mora melli, 399 pudibunda: ruborem pro rubi- 
bunda terrorem (B) — rubicunda per (yrbem (C) haud dubie in 
textum recipiendi, sed omnes ita conformati sunt, ut nemo certe 
iis solis commotus alium fontem necessario ponat, nam has 
lectiones doctus interpolator haud difficile suo ingenio procreare 
potuisse putandus est, praesertim cum, quotiens verba poetae 
temptaverit, meminerimus. Duae ergo discrepantiae restant, 
quae forsitan cuipam dubitationi sint, dico v. 148 a^^ta — orta et 
maxime v. 332 ranolea-metuenda. Sed et priorem acta non tam 
certam esse, ut genuina ducatur oporteat, eandemque, etiamsi 
immunis habeatur, quam reliquas explicationem praebere et 
alteram ranolea, cuius origo minime intelligitur, cum in magno 
interpolationum sola speciem propriae scripturae habeat nec 

non ita comparata sit, ut nonnuUae aliae mirae eaedemque 
falsae afiferri possint, non satis idoneam esse existimo, qua iudi- 
cium de Vossiano ceteris omnibus argumentis stabiliter ac firme 
factum pervertatur. Propterea viris doctis astipulari nequeo, 
ut eam esse poetae elocutionis vestigium putem, ut contra 
quemadmodum multas alias sic hanc consilio ac mente librarii 
eflfectam et per varios gradus depravatam in textum irrepsisse 
censeam. Quotiens igitur hac ratiocinatione ductus ad quaestio- 
nem diiudicandam accedo, totiens et Baehrensium in errore 
versari mihi persuadeo et Vossianum non ex altero apographo 
archetypi, sed ex eodem quo Bembinum et Oantabrigiensem 
fluxisse plurimasque discrepantias nuUa alia re nisi interpola- 
tione explicandas esse dicere non dubito. Quin etiam multo 
fidentius ad hanc sententiam feror, cum nonnuUis argumentis 
extrinsecus petitis me adiuvari videam. Etenim ut rursus a 
Baehrensii opinione progrediar, apographum, unde Bembinus 
et Cantabrigiensis ducti sunt, propter temporum rationem mi- 
nime saec. VIII tribuatur necesse est ; sequitur, ut archetypum, 
fons communis duorum apographorum, vetustissimum putandum 
sit, cum aetas ipsa accuratius definiri non possit. Ita rem animo 
se informasse vir doctus his verbis demonstrat „huic apographo 
corrupto alter illius aevi homo curas applicavit criticas non coUato 
exemplari, quod iamiam evanuit." Quo posito recte concludi- 
mus, quo illud vetustius esse dicimus, eo fidelius expressisse 
verba poetae, cum tam prope ad aetatem eius accedat, ut haec 
omnia menda, quae exstant — cogito sane non de levibus 
scripturis, sed de locis valde obscuris — archetypo obtrudere 
vix liceat. Qua de causa quam contorte ille argumentatus sit, 
in promptu est, nam qui factum esse fingamus, ut duo apo- 
grapha, quae inter se non cohaerent, pristinis temporibus ex 
archetypo descripta easdem multas et pravissimas lectiones 
praebeant et, quamvis nonnuUis locis multum distent, tamen, si 
verba explanationem dilucidam non dant, semper item pessime 
habita sint? Id certe mirum est et qui ita concludit, difficul- 
tates revera non tollit. Propterea illa Baehrensii sententia de 

origine Vosaiani non multum fidei habet et ex se ipsa praebet 
documentum, quam absurda sit et vix verisimilis. Oontra si 
Vossianum ex eodem fonte quo vetustos libros aut, id quod 
mihi quidem magis probatur, ex Bembino ipso, quem scriptura 
langobardica exaratum esse constat, per varios gradus manasse 
statuimus, quam concinna et aperta omnia sunt! Tum optime 
intelliguntur creho eis ex ereboeis, nautia ex nantia, coma ex roma. 
Huc spectat alterum argumentum, quod ad extremum paucis 
attingam. Vossianus diphthongas ae et oe semper fere sola e 
littera exhibet ut v. 25 ceptis, 32 leta, 42 ethereus, 54 hec, 
165 limphe .... Utque universe contra hanc scribendi consue- 
tudinem nihil dici potest, sic nonnunquam ea ipsa illum ex 
Bembino vel eodem fonte descriptum esse verbis singulis 
demonstrare videtur. Exempla nonnuUa exstant, quibus for- 
tasse illud .comprobatur. Vs. 150 — 151 vetusti codices sic 
tradunt 

et quamquam geminas avium vox obstrepit aures 
hac querulae referunt voces quis nantia limo 
corpora lympha fovet 
cum Vossianus ex suo usu pro quaerulae exaret querule. Sed 
casum primum falso a bonis libris traditum et Parisinorum 
exceptorum lectionem qusrulas praeferendam esse apertum est, 
cum haec multo aptius eum sensum, quem poeta subicere vo- 
luit, exprimat quam illa scriptura. Sicut igitur ex fonte com- 
muni Bembini et Oantabrigiensis scribae querulas litteris sive 
inaccurate scriptis sive iam tum depravatis intellexerunt que- 
rulae, sic Vossiani librarius hanc falsam lectionem secutus diph- 
thonga ae sola littera e expressa pro recta forma pravam qm- 
rule tradidisse putandus est. Nam quis duo apographa plane 
diversa eodem laborasse mendo crediderit? Me igitur iudice 
Vossiani scriba nuUa alia re nisi eodem fonte quo antiquiores 
codices fluxerunt ad eandem sententiae perversitatem pervenit. 
Similiter se habere videtur vs. 32 

non perfossus Athos nec magno vincula ponto 
laeta meo quaerent iam sera volumine famam. 

ubi Vossianus vocem laeta exhibet litteris leta. Omnes vero 
libros a vero aberrasse iam diu viri docti cognoverunt summo- 
que iure scripturam deteriorum iacta in textum receperunt. 
Bembini et Cantabrigiensis communis fons sine dubio scribae 
socordia laeta praebuit, quae vox quam facile ex lAOTA oriri 
potuerit, non est, cur exponatur. Et cum haec lectio nihil nisi 
merus error putanda sit, etiam alterum apographum, quod 
Baehrensius excogitavit, eundem habuisse calami lapsum vix 
credibile est. Propterea quam contortum et acculeatum so- 
phisma ille altero fundamento Vossiani substructo statuerit, 
quid est verbis opus ? 

lam ut ad extremum summam sententiae, quam hac dis- 
putatione omni ex parte comprobare ac stabilire studui, faciam, 
haec duo contendo 

Vossianum primum non ex aUero apographoj sed ex eodem 
fonte quo Bembinum et Cantabrigiensem , fortasse ex Bembino 
ipso, per varios gradus ftuodsse, 

tum foede interpolatum esse eiusque discrepantias plurimas 
huc referri oportere. 



ERRiTUM. 

p. 11 V8. 8 pro male pro mala legendum est male pro mala. 



Typii Q. Pttts (Lippert & Go.;, Xumburgi ad S.. 



SENTENTIAE CONTBOTEBSAE. 



1. Ciris T8. 5 et mens (tum ea AR, tum mea H, tu mea L) 
Bcribendum est. 

2. Verg. cat. IX vs. 1 deteriorum codicum lectionem si Ucet 
pro sciUcet sequor. 

3. ibid. cat. XI vs. 50 editores iniuria pro meminieee in 
textum coniecturam metuisse receperunt. 

4. ibid. cat. Xm ys. 2 non est, cur cum Baehrensio inde 
(codd. ire) legamus. 

6. Antipb. tetr. I / g 3 yerborum ij re ddixla Ixavr rjr 
navaai t^^s 7tQ0^vfi.lag sententia ovx paxticula ante 
lnavi^ inserta recte se habet. 

6. ibid. tetr. II /? § 2 deofioi vfiwv, fAiij did tdg Tt^oeiQfj' 
fiivag %v%ag aTtode^afiivovg fiav vqv dnoljQYlav do^ 
wxl firj dXrjdtiq Trjv x(flaiv Twvfpaadai yerba non mu- 
tanda sunt. 

7. Thuc. m 68/1 xar' ixelvag (codd. xar' ixelva) et 

8. ibid. ym 48/1 oloTtBQ xal taXatnw^ovvtai /ucr- 
Xiara (codd. otJteQ, Krueger aioTteQ) propono. 

9. Xen. Hell. I c. 5 anni 407 notationem excidisse si poni- 
mus, ordo temporum £gu)illime inteUigitur. 



VITA. 



Natus sum MaximilianuB Roehrich pridie Non. Dec. a. 1867 
in oppido Pomerano Ruegenwalde patre AemiliOy matre 
Minna e gente Kohn, quam mortuam iam diu lugeo. Fidem 
profiteor evangelicam. Primis litterarum rudimentis imbutus 
per se^m annos progymnasium oppidi Schlawe, tum per duos 
annos gymnasium oppidi Belgard frequentavi, ubi vere a. 1886 
testimoniun(pmaturitatis sum assecutus. Deinde studiis philo- 
logicis et historicis operam dedi per ter sex menses in universi- 
tate litteraria Gryphiswaldensi. Docuerunt autem me vy. dd.: 
Bemheim, Kiessling, Maass, Seeck, Susemihl, Uhnann, Zimmer. 
XJt exercitationibus philologicis interessem, benigne concessenmt 
Kiessling, Maass, Susemihl. — XJnde autunno a. 1887 ad AhQaiam 
Matrem Berblinensem transmigravi. Ubi per tres annos scholas 
adii virorum clarissimorum : Diels, Dilthey, Doering, Kirchhoflf, 
Paulsen, Robert, Simmel, de Treitschke, Vahlen, Zeller. Semi- 
narii regii philologici, quod Kirchhoffii et Vahleni floret auspiciis, 
per bis sex menses sodalis fiii ordinarius. Ad exercitationes 
epigraphicas Kirchhoff, ad historicas Klebs et Koehler, ad phi- 
lologicas Vahlen aditum benigne mihi penniserunt. 

' Gratias autem candidissimas ago cum viris, quos enumeravi, 
omnibus tum Vahleno et Kirchhoffio. 

Societatis academicae philologae Berolinensis sodalis Aii 
inde ab autumno a. 1888. 

